Fathia Latiff Kembali Berhijab, Mohon Diberi Peluang

Awal tahun lalu nama Fathia Latiff menjadi bualan hangat selepas membuat keputusan untuk tidak lagi berhijab kerana enggan berpura-pura. Bagaimanapun, Fathia sudah pun kembali berhijab sebelum Ramadan lalu.

Sedar tindakannya berhijab semula membuatkan sesetengah pihak skeptikal dengan keputusannya itu, Fathia berkata dia reda jika perkara itu berlaku. Akui bukan mudah untuk istiqamah, Fathia berkata dia mahu berubah menjadi insan lebih baik.

“Pada akhirnya, saya kena balik kepada pegangan agama dan kepercayaan. Saya tiada alasan kenapa kembali bertudung. Saya manusia biasa tidak lepas melakukan khilaf demi khilaf. Saya dalam fasa membetulkan diri. Bukan mudah hendak istiqamah.

“Saya pernah hanyut, terleka dan lalai hingga jatuh terduduk saat buat keputusan membuka tudung. Saya tanggung semuanya kerana silap sendiri. Saya bukan masih muda lagi. Dahulu saya tidak matang.

“Sekali lagi, saya harap diberi peluang dan ruang untuk memperbaiki diri dan berubah,” katanya kepada BH Online.

Mengaku dirinya memberontak hingga tewas ketika diuji, Fathia berkata dia sudah sedar akan kesilapannya itu dan kesan akibat perbuatannya itu hanya dia sahaja yang tahu. Malah, kesilapannya itu membuatkan dia buka mata tentang kewajipan bertudung.

“Benar, saya manusia biasa. Namun, itu bukan alasan untuk saya buat silap dan kembali sedar. Seterusnya, buat lagi hal sama. Hidup ini bukan panjang lagi.

“Saya akui tewas ketika diuji. Ada fasa dalam hidup termasuk hal peribadi dan kebodohan akhirnya menjerat diri.

“Saya memberontak tidak kena gaya. Natijahnya, hanya saya tahu. Saya lupa diri ini bukan orang biasa, sebaliknya insan dikenali yang diperhati setiap tindak tanduk.

“Sampai bila saya hendak ‘pakai buang’ dalam kewajipan bertudung. Mahu atau tidak, saya kena tetap pendirian. Soal bertudung, saya kena pakai kerana itulah tuntutan wanita Islam,” katanya.

Dalam pada itu, Fathia masih merindui bidang lakonan dan jika diberi peluang untuk berlakon semula, dia akan menggunakan dengan sebaik mungkin untuk menebus semula kerjayanya sebagai seorang pelakon.


Enggan Sentuh Pelakon Wanita, Adam Corrie Dedah 9 Bulan Tiada Job

Masih ternanti-nanti tawaran berlakon daripada produksi drama mahupun telefilem, pelakon yang terkenal dengan watak gangster dan penjahat iaitu Adam Corie mendedahkan sudah hampir sembilan bulan dia tidak beraksi di depan kamera.

Lebih parah, pandemik COVID-19 mengakibatkan industri hiburan ‘lumpuh’ sehingga menyebabkan Adam terus menganggur. Bagaimanapun, Adam sedar punca dia tidak menerima tawaran kerana syaratnya enggan bersentuhan dengan pelakon wanita.

“Saya tidak ingat bila kali terakhir berlakon. Ini membuktikan berapa lama saya tidak berlakon.

“Sudah sembilan bulan saya tiada ‘job’. Hanya disebabkan saya mengelak adegan bersentuhan dengan pelakon perempuan, banyak produksi tidak mahu panggil saya berlakon lagi.

“Mereka beritahu saya banyak ‘bunyi’ (kerenah), baik panggil sahaja pelakon yang boleh bersentuhan. Ada produksi yang menghubungi saya, tapi selepas diberitahu syarat itu, mereka tidak ‘call’ lagi,” katanya kepada BH Online.

Adam turut terkilan dengan reaksi syarikat produksi seolah-olah pendirian enggan bersentuhan dengan pelakon wanita dianggap suatu kesalahan besar. Ujarnya, ada sahaja cara untuk menghidupkan sesuatu adegan meksipun tanpa bersentuhan.

“Bagi saya jika pengarah mempunyai pertimbangan, dia boleh menghidupkan sesuatu adegan tanpa perlu mengolah jalan cerita biarpun tiada babak bersentuhan,” katanya.

Adam berkata meskipun dia tidak menjadi pilihan penerbit dan pengarah berikutan syarat yang diberi, namun dia tidak akan berputus ada untuk kekal dalam indursti hiburan tanah air.


Azharina Azhar Dedah Bapa Pernah Minta Pusat Beli Belah Tutup 1 Jam Untuk Shopping

Sebut sahaja nama Azharina Azhar pasti ramai mengenali penyanyi tersebut yang mempunyai suara yang lunak dan luar biasa. Malah, penyanyi ini terus berdiri hebat selepas memenangi Gegar Vaganza musim ke-3.

Namun ramai yang tidak mengetahui mengenai latar belakang penyanyi ini. Dibesarkan dalam keluarga yang agak berada, bagaimanapunAzharina berkata dia tidak gemar dengan aktiviti membeli belah sejak dari kecil lagi.

Namun, Azharina mengakui dia dimanjakan oleh ibu bapanya yang tidak pernah lokek berbelanja untuk anak-anak. Malah, pernah menerima hadiah beg sekolah jenama mewah Prada daripada ibunya.

Berkongsikan pengalaman ketika berada di bangku sekolah, Azharina berkata bapanya pernah mengarahkan sebuah pusat beli-belah di Sarawak untuk menghentikan operasi kepada pengunjung selama satu jam untuk memberi laluan kepadanya membeli-belah.

“Sewaktu sekolah rendah, ibu berikan saya beg Prada sebagai beg sekolah. Beg itu merupakan beg bundle yang dibawa dari luar negara. Kami adik beradik sangat bertuag kerana dimanjakan kedua orang tua.

“Saya sewaktu di sekolah menegah pula, bapa meminta sebuah pusat beli belah di Miri, Sarawak untuk menutup operasi selama satu jam untuk saya dan adik shopping.

“Kami diberi kebebasan untuk mengambil apa sahaja barangan di dalamnya. Itulah memori indah yang diciptakan bapa untuk kami,” kongsinya.

Dalam pada itu, Azharina juga berkata dia jarang membeli-belah di dalam negara dan lebih suka berbelanja di luar negara jika waktu mengizinkan. Ujarnya, dia bukan seorang yang suka shopping dan sukar untuk melihatnya di tempat sedemikian.

“Selalunya saya akan membeli belah tiga hingga lima tahun sekali dan akan terbang ke luar negara dan itu ‘merbahaya’.

“Saya tidaka akan pergi membeli jika hanya mahu sehelai seluar. Untuk jeans dan baju misalnya, saya tidak pernah mencuba dan akan terus membeli selepas melihat saiz,” katanya.

Malah, dirumahnya turut disediakan sebuah bilik untuk menyimpan barangan hasil belian. Mementingkan kualiti sesuatu barangan, Azharina berkata sedari kecil ibu bapanya selalu berpesan jika membeli sesuatu lihat pada kualitinya agar tahan lama.


Juliana Evans Tersenarai 100 Wanita Paling Cantik Di Dunia

Dinobatkan antara 100 Wanita Paling Cantik 2020 (Top 100 Most Beautiful Woman) berdasarkan dalam satu undian yang dilakukan laman web Starmometer, Juliana Evans tidak menyangka namanya termasuk dalam senarai berkenaan.

Menurut Juliana, dia sendiri tidak tahu menahu tentang undian tersebut dan turut menzahirkan ucapan terima kasih kepada mereka yang mengundinya.

“Alhamdulillah, ada yang sudi mengundi saya dan mesti mereka adalah orang-orang Malaysia. Jadi, saya ambil peluang ini untuk mengucapkan terima kasih kepada yang sudi mengundi,” katanya kepada Harian Metro.

Pelakon berdarah kacukan Melayu-Inggeris itu berkata, dia lebih memilih kecantikan semula jadi dan tumpang gembira apabila ada orang yang menghargai dengan kecantikannya.

“Saya orang yang percayakan kecantikan semulajadi. Jadi, bila ada orang yang menghargai, saya tumpang rasa gembira.

“Apabila usia meningkat, saya tak terlepas daripada berdepan garisan dan kedutan serta masalah kulit yang lain. Namun, itu tak menjadi masalah buat saya,” katanya.

Menerusi undian itu, Juliana berada di tangga ke 72 mengatasi beberapa selebriti Hollywood Emma Stone di tangga ke 75, Taylor Swift di tangga 76 dan Amanda Seyfried ke 78.

Menduduki tangga pertama ialah pelakon Korea Selatan yang popular dengan siri Crash Landing On You, Son Ye-Jin.


“Buat Apa Drive Pergi Kerja Kalau RM30 Boleh Naik LRT, MRT Sebulan?”

Berapa banyak masa dan duit kita habiskan setiap hari jika memandu ke tempat kerja — tol, tempat letak kereta, minyak dan belum ditambah lagi dengan ansuran bulanan kereta serta servis yang diperlukan.

Sebab itu apabila ada inisiatif kerajaan untuk memperkenalkan kad perjalanan tanpa had My30, ianya disambut baik oleh warga kerja yang sememangnya bergantung kepada perkhidmatan awam untuk bergerak.

BACA: “Bantu Ekonomi, Singgah Seberapa Banyak Gerai Tepi Jalan Yang Kita Mampu”

Buatpa drive g keja tol, minyak keta and parking pun RM30 sehari, tapi MY30 tu boleh guna sebulan bayar RM30, maka bertin sardin lah LRT dan MRT

Kad perjalanan tanpa had My30 yang menawarkan perjalanan tanpa had RM30 untuk tempoh 30 hari menggunakan perkhidmatan MRT, LRT, monorail, BRT dan semua bas henti-henti Rapid KL.

Perdana Menteri kita, Tan Sri Muhyiddin Yassin mengumumkan inisiatif My30 itu melalui Pelan Jana Semula Ekonomi Negara (PENJANA) yang menyediakan kemudahan perjalanan tanpa had menggunakan semua perkhidmatan kendalian Kumpulan Prasarana dengan hanya RM30 untuk tempoh 30 hari. Pakej istimewa ini laku untuk tempoh enam bulan daripada 15 Jun sehingga akhir Disember.

Kita semua boleh mula mendaftar untuk pakej baru My30 ini mulai Isnin ini (15 Jun) di semua 122 buah stesen LRT, MRT, Monorel, BRT dan 5 hab bas di Pasar Seni, Seksyen 2, Shah Alam, Greenwood, Terminal Kajang dan Sri Nilam dengan menggunakan MyKad dan MyTentera masing-masing.

Untuk maklumat lanjut, boleh layari media sosial Rapid KL atau laman web www.myrapid.com.my. (rtky/m)


Daripada Saiz 38, Man Raja Lawak Dah Muat Seluar Saiz 31

Penampilan terbaru pelawak Man Raja Lawak menjadi perhatian ramai apabila dilihat semakin ‘slim’ dan berat badan semakin susut. Man berkata dia berpuas hati dengan berat badannya dan apabila berjaya turunkan berat dari 98kg kepada 68kg.

Man memberitahu ramai yang menyangkakan dia dan keluarga tidak mempunyai stok makanan mencukupi sehingga dia hilang berat badan sebanyak 30 kilogram ia susulan kawasan perumahannya dikenakan Perintah Kawalan Pergerakan Diperketatkan (PKPD).

BACA: Man Raja Lawak Berjaya Turun 30 Kg Dalam Masa 3 Bulan

Bagaimanapun, Man berkata dia mendapat bekalan makanan mencukupi daripada kerajaan sehinggakan masih banyak lagi bekalan beras di rumahnya.

“Ramai yang ingat saya tak cukup makan ketika PKPD. Tapi hakikatnya rumah saya ada stok makanan yang berlebihan dah macam kedai runcit. Beras ada ada lagi baki tiga empat kampit,” katanya kepada mStar Online.

Berkongsikan perbezaan selepas berat badannya turun mendadak dalam tempoh tiga bulan, Man berkata dia seolah tidak percaya apabila dia muat untuk memakai seluar saiz 31 bebanding sebelum ini saiz 38.

“Saya hilang 30 kilogram daripada berat 98 kilogram sebelum ini. Macam tak percaya apabila baru-baru ini saya terpaksa tukar seluar jeans yang baru dibeli kerana tersalah saiz.

“Daripada saiz pinggang 38 sekarang dah boleh masuk 31. Seluar lama saya semua dah tak boleh pakai. Baru-baru ini saya ada beli seluar saiz 34 tapi sebab PKP tak boleh cuba seluar, pakai-pakai rupanya besar,” katanya.


Isteri Saharul Ridzwan Alami Kontraksi, Tapi Diminta Pulang Ke Rumah

Rabu lalu, Saharul Ridzwan ada memuat naik perkongsian membawa isterinya, Deena Emir  ke hospital selepas mengalami tanda-tanda untuk bersalin. Bagaimanapun, ia hanyalah kontraksi palsu atau false alarm sahaja.

Menurut Saharul, sakit yang dialami oleh isterinya itu mula berkurangan keesokan harinya dan dinasihatkan pulang ke rumah terlebih dahulu berikutan belum waktu untuk melahirkan anak kedua mereka.

Fuh. Lain macam betul baby kedua ni. Siapa parents ada pengalaman macam ni. First time kena macam ni. Eh, memangla kan ? . Sabar…. ????

A post shared by  Saharul Ridzwan ™ (@saharulridzwan) on Jun 11, 2020 at 1:25am PDT

“Tadi dah jumpa dengan doktor tapi baby tak nak keluar lagi. Doktor beritahu kontraksi itu hanya lah ‘false alarm’.

“Jadi doktor minta isteri pulang ke rumah dahulu dan berehat serta memperbanyakkan senaman ringan,” kongsinya di Instagram.

Saharul memberitahu isterinya diminta untuk kembali semula ke hospital pada 15 Jun ini mengikut tarikh jangkaan bersalin. Dalam pada itu, Saharul turut meminta para peminat mendoakan proses bersalin isterinya berjalan dengan lancar dan dipermudahkan.

Dalam pada itu, Deena berkata meskipun sudah mengalami kontraksi dan bukaan 1.5 cm namun tidak mahu memaksa untuk bersalin.

“Kita nak elak induce sebab doktor nak natural sahaja. Apa-apa pun kita tunggu due date untuk datang semula ke hospital,” katanya.


Ardell Aryana, Nadzmi Adhwa Dedah Wajah & Nama Anak

Selepas seminggu menimang cahaya mata sulung, Nadzmi Adhwa dan Ardell Aryana mendedahkan jantina dan wajah anak mereka yang diberi nama Arwa Malaikha Urwa binti Nadzmi Adhwa.

Perkara itu didedahkan oleh Nadzmi menerusi Instagram miliknya sebentar tadi. Dalam perkongsian itu, Nadzmi turut memuat naik sebuah video serta meluahkan rasa syukur di atas kelahiran anak pertama mereka itu.

BACA: Ardell Aryana Alami Pendarahan Teruk, Lepas 3 Hari Baru Dapat Dakap Anak

Arwa Malaikha Urwa Binti Nadzmi Adhwa ?? @babyadhwardell ?? My precious baby girl lahir pada hari Jumaat juga ? Alhamdulillah umur dah masuk 7 Hari ? Video ni masa lepas Urwa baru je lahir dan diqamatkan ? Terima kasih Allah atas kurniaan mu ini ?? Salam Jumaat ?

A post shared by  ????? ????? ??? ???? (@nadzmiadhwa) on Jun 11, 2020 at 10:54pm PDT

Diruangan komen, rata-rata netizen tidak melepaskan peluang untuk mengucapkan tahniah serta memuji kecomelan Arwa Malaikha Urwa yang memiliki kulit yang putih melepak.

Jumaat lalu, Nadzmi berkongsikan berita gembira apabila selamat menimang cahaya mata sulung selepas isterinya bertarung kesakitan selama lebih 16 jam.


Nabila Razali ‘Unfollow’ Semua Rakan Di Instagram

Masih hangat diperkatakan isu nyanyiannya terkucil, nampaknya penyanyi Nabila Razali sekali lagi menjadi perhatian apabila tidak lagi mengikuti akaun-akaun kenalannya di Instagram sehingga senarai ‘following’ bertukar sifar.

Menurut Nabila, perkara itu tidak perlu diperbesar-besarkan. Ujarnya, insiden yang berlaku baru-baru ini banyak memberi pengajaran pada dirinya tentang erti persahabatan.

“Bila saya unfollow, itu tak bermakna saya tidak mengambil tahu tentang rakan-rakan baik. Kita masih ada medium lain seperti penggilan telefon serta mesej.

“Ini seperti fasa permulaan kepada Nabila Razali yang baru. Tidak perlukah diperbesarkan cuma cukuplah sekadar teman-teman baik tahu saya sentiasa ada bersama mereka, itu lebih penting,” katanya kepada Astro Gempak.

Bella berkata dia mahu lebih bersikap matang dan hanya memikirkan perkara-parkara yang mendatangkan kebaikan. Jelasnya lagi, buat masa ini dia mahu memikirkan perkara yang positif sahaja.

“Ada juga yang perasan dan bertanya pada saya kenapa saya ‘unfollow’ mereka sejak seminggu yang lalu tapi apa yang saya mahukan sekarang, saya nak kosongkan minda dan hanya fikirkan benda-benda positif sahaja.

“Pastinya saya akan follow mereka balik nanti bila tiba masanya cuma sekarang janganlah diperbesarkan,” jelasnya.

Terdahulu, insiden yang dimaksudkan Nabila apabila dia terkucil ketika menyanyikan lagu Peluang Kedua di salah sebuah program di kaca televisyen. Berikutan itu, rata-rata netizen mempersoalkan kemampuan vokal penyanyi itu.


Zizi Kirana Minta Doakan Bertemu Jodoh Dengan Ustaz

Tidak lagi bertudung sebaik sahaja bulan Ramadan berakhir, Zizi Kirana mengakui tertekan apabila ada di kalangan netizen mengecamnya dengan menggunakan bahasa kasar yang kurang senang dengan tindakannya tidak terus berhijab.

Bagaimanapun, Zizi berkata dia menerima segala teguran daripada netizen namun akui tertekan apabila ada yang memarahinya kerana dia tidak lagi bertudung seperti Ramadan lalu. Ujarnya, lebih baik jika mendoakan yang baik-baik daripada memberikan komen negatif.

BACA: Peminat Mahu Peluk Islam Selepas Dengar Alunan Selawat Zizi Kirana

“Saya terima semua teguran dan nasihat itu dengan hati terbuka tetapi dalam masa sama saya akui rasa stress baca komen mereka yang marah-marah hanya kerana saya dah tak bertudung macam dulu.

“Saya rasa lebih baik kalau kita doakan yang baik-baik sesama kita daripada menyakitkan hati sendiri dengan mengecam orang lain,” katanya kepada mStar Online.

Sudah masuk tahun kedua bertudung di bulan Ramadan, Zizi berkata dia melakukannya atas kerelaan sendiri. Jujur mengakui belum bersedia untuk bertudung, Zizi memberitahu dia sentiasa berusaha berubah untuk menjadi insan lebih baik.

Dalam pada itu, Zizi turut meminta pemintanya supaya mendoakan dia bertemu jodoh yang baik dan dapat membimbingnya. Zizi juga sempat mengatakan mahu dipertemu jodoh dengan ustaz.

“Dalam masa sama, doakan juga saya cepat-cepat bertemu lelaki yang dapat membimbing..sejujurnya kalau tertulis jodoh dengan ustaz pun okay!” katanya.


Anak Muda Buktikan Jadi Petani Mampu Raih RM20,000 Sebulan

Ketika keadaan ekonomi di Malaysia yang tidak menentu ketika ini, ramai sebenarnya anak muda mula memberikan perhatian kepada pilihan kerjaya bukan konvensional termasuklah menyertai bidang pertanian sebagai pembekal sumber makanan kepada rakyat Malaysia.

Namun sebenarnya ktika ini ramai golongan belia atau anak muda tidak tahu petani moden sekarang memperoleh hasil yang lumayan dan mendapat begitu banyak bantuan kerajaan dalam industri pertanian.

Mohamad Mazlan Mat Pandi yang berusia 25 tahun merupakan pesawah sepenuh masa yang menguruskan 30 ekar tanah sawah dengan pendapatan lumayan disebabkan harga padi di pasaran sekarang.

“Peluang pekerjaan agak payah sekarang. Bagi kelulusan diploma seperti saya, permulaan gaji RM1,500 lebih. Manakala purata hasil padi untuk 1 ekar tanah bersamaan 3 tan padi, hasil yang diperolehi ialah RM3,000 dalam 120 hari”

“Saya mempunyai 30 ekar tanah dan hasil yang diperoleh dalam 4 bulan ialah RM90,000 semusim sebelum tolak modal dan juga kos upah orang. Sekarang padi dituai 2 musim dalam setahun,” katanya.

Menerusi Pelan Jana Semula Ekonomi Negara (PENJANA), orang muda yang menceburi bidang pertanian boleh memohon pinjaman sebanyak RM50,000 melalui Skim Pembiayaan Mikrokredit di bawah Agrobank.

Bukan itu sahaja, jika orang muda duduk di bandar mahu berjinak dengan pertanian secara kecil kecilan, PENJANA juga akan memberikan sumbangan untuk menyokong pertanian bandar bernilai RM500 dari segi bantuan benih, baja, peralatan dan khidmat nasihat.

Orang muda boleh mula beri perhatian yang lebih serius kepada pertanian sebagai sumber pendapatan, siapa tahu satu hari nanti boleh jadi kisah kejayaan yang boleh jadi inspirasi orang ramai. (rtky/m)


“Mestilah Saya Cari Lelaki Yang Berduit”

Berdepan episod duka putus tunang tahun lalu, namun Atikah Suhaime sudah pun bertemu kebahagiaan apabila kini sedang hangat bercinta dengan seorang ahli perniagaan, Datuk Lokman Teh.

Bagaimanapun, perkongsian Atikah di laman Twitternya menjadi perhatian ramai apabila pelakon itu berkongsikan pengalamannya pernah bercinta dengan lelaki yang hanya mahu menumpang kesenangannya.

Menerusi luahannya itu, Atikah berkata bekas kekasihnya dahulu pernah meminjam laptop MacBook miliknya namun memulangkannya dalam keadaan yang tidak baik.

Lebih mengejutkan, Atikah mendedahkan lelaki berkenaan turut mengambil duitnya tetapi tidak membayar semula. Bahkan bekas teman wanita yang lain turut pernah menjadi mangsa lelaki berkenaan.

Berdepan pengalaman buruk itu, Atikah turut menitipkan pesanan kepada wanita di luar sana lebih baik kekal solo daripada mempunyai teman lelaki yang tiada usaha untuk mencari duit sendiri.

Malah, Atikah mengakui dia mencari lelaki yang berduit selepas melalui pengalaman buruk bersama lelaki ‘biawak hidup’.

Atikah turut meluahkan rasa sedih apabila mengenang semula perkara itu yang bekerja seperti gila tetapi akaun bank kosong sehingga tidak dapat memberi wang kepada ibu bapanya kerana mahu menampung bekas kekasihnya.

Lagi geram apabila bekas kekasihnya itu mengatakan bahawa Atikah sepatutnya rasa terhutang budi dengan kebaikannya.

Apa pun diharap Atikah lebih bahagia dengan kehidupannya kini dan semoga dipermudahkan untuk ke fasa seterusnya bersama kekasih.


Ernie Zakri Luah Minat BTS, Peminat Mula Rasa Bimbang

Memuat naik status di Twitter mengenai minatnya terhadap kumpulan K-Pop BTS, perkongsian Ernie Zakri itu menjadi bualan ramai dan menimbulkan rasa kurang senang peminatnya yang bimbang jika penyanyi itu terpangaruh dan menjadi taasub dengan kumpulan tersebut.

Tidak mahu statusnya itu dihujani komen negatif, Ernie tampil menjelaskan perkara itu di Instagram. Ernie berkata tiada salahnya untuk meminati seseorang asalkan tidak terlalu taasub sehingga mengabaikan perintah agama.

“Minat tak salah. Yang salah apabila terlalu taksub sampai melalaikan, tak buat apa yg diperintahkan. Itu baru kita cakap tak boleh.

“Nak minat sesiapa, suka sesiapa itu takda apa yang salah pun. Ambil perkara yg baik-baik, apa yg mereka usahakan, hasil kerja mereka, itu semua yg saya ambil,” katanya.

Dalam pada itu, Ernie berkata dia mula meminati BTS itu selepas melihat sisi positif ahli kumpulan berkenaan dan bukan kerana rupa mereka semata-mata. Katanya lagi, berhentilah memandang ke arah negatif semata-mata.

“Bukan sebab tengok rupa, pandang la ke arah positif, Inshallah semua anda akan nampak positif. Tak habis habis nak ke arah yang tak elok. Islam tu indah. Jangan disusahkan dengan pemikiran yang bukan-bukan,” katanya.


Lelaki Tak Siuman Tunjuk Anu Kembali Buat Onar Depan Rumah Siti Nurhaliza

Menerusi Insta Story, Datuk Seri Siti Nurhaliza berkongsikan detik mencemaskan apabila didatangi seorang lelaki kurang siuman di hadapan rumahnya siang tadi. Lelaki berkenaan bertindak menjerit-jerit dan melakukan kekecohan.

Menurut Siti, lelaki berkenaan merupakan individu yang sama pernah dipenjarakan kerana berkelakuan tidak senonoh dengan menunjukkan kemaluan di hadapan kediamannya lima tahun dahulu.

“Tolong! Macam mana nak buat! Ingat tak orang tak siuman yang pernah buat kacau di rumah saya dulu dah pernah masuk penjara dan surat khabar, kini menjelma kembali.

Bagaimanapun, Siti tidak menyatakan lebih lanjut jenis gangguan yang diterima daripada lelaki berkenaan.

Untuk rekod, pada tahun 2015 Siti berdepan detik cemas apabila seorang lelaki menunjukkan kemaluannya di hadapan rumahnya di Bukit Antarabangsa, Ampang.

Lelaki berusia 49 tahun ketika itu yang merupakan seorang penganggu bagaimanapun dijatuhkan hukuman penjara enam bulan selepas didapati bersalah.

Difahamkan, bapa kepada dua anak itu dipercayai datang beberapa kali ke rumah Siti dengan tujuan yang sama.


Azlee Khairi Akui Bercinta Dengan Usahawan Kosmetik

Sebelum ini hangat diperkatakan pelakon Azlee Khairi mempunyai hubungan istimewa dengan Zara Zya. Namun, segalanya terjawab apabila aktor itu mengakui sedang menjalin hubungan dengan seorang ahli perniagaan dikenali sebagai Aniss.

Bagaimanapun, Azlee berkata dia masih belum mempunyai perancangan ke fasa lebih serius selagi tidak mendapat persetujuan daripada keluarga usahawan kosmetik berusia 22 tahun itu.

BACA: Baru Putus Tunang, Zara Zya Hangat Bercinta Dengan Azlee Khairi?

“Kami mula berkenalan sudah lama iaitu ketika awal-awal saya membuat kemunculan semula tahun lalu. Makin hari makin ada keselesaan dalam berkawan. Cuma, saya memang takkan teruskan hubungan ke fasa yang lebih serius selagi tidak mendapat persetujuan daripada keluarga Aniss sendiri.

“Bercinta tu sebenarnya macam tak tahu bila muncul. Saya akan berjumpa dengan keluarga Aniss dulu dan mendapatkan persetujuan,” katanya kepada Harian Metro.

Dalam pada itu, Azlee berkata hubungan mereka itu mendapat maklum balas positif daripada keluarga Aniss.

Mengulas mengenai spekulasi perkahwinan yang sering diperkatakan netizen, Azlee berkata Aniss tidak pernah memaksanya untuk bercerita mengenai kehidupannya yang lalu.

“Ye perkahwinan sudah biasa. Sebab itu saya terbuka dalam soal perhubungan. Cuma saya tak nak lebihkan peribadi dalam kerjaya yang saya baru ceburi balik ini.

“Aniss juga tahu perkara ini dari awal perkenalan lagi. Sebab itu dia tidak mahu paksa saya untuk bercerita mengenai kehidupan saya yang lalu. Apa yang saya cerita itu pun dari semasa ke semasa yang saya selesa untuk bercerita dengan dia.

“Apa pun, saya tetap akan fokus kerjaya sama juga macam mana matlamat saya masa mula masuk semula bidang lakonan,” katanya


Wajah Dihina Buruk, Aina Abdul Terpaksa Nyanyi Pakai Pelitup Muka

Sejak muncul di AJL 34 yang lalu, nama Aina Abdul semakin dikenali ramai. Namun, Aina juga tidak terlepas daripada kritikan negatif netizen sehingga dia terpaksa memakai pelitup muka ketika mendendangkan lagu Semalam di Intagram baru-baru ini.

Ia susulan tindakan netizen yang mempertikaikan wajah dan penampilannya yang dihina buruk sehingga menyebabkan dirinya kurang berkeyakinan serta mengambil langkah berjaga-jaga untuk tidak menonjolkan wajahnya kepada umum.

“Saya sering terbaca komen kurang manis dalam laman YouTube, sejak beberapa minggu ini. Mereka mempertikaikan penampilan dan membandingkan saya dengan penyanyi lain.

“Tohmahan dilemparkan menyebabkan saya hilang keyakinan diri hingga tidak mahu menonjolkan wajah. Saya juga merasakan diri seorang yang buruk.

“Saya terima kecaman hingga malas menunjukkan muka. Bagi mengelak terus dikecam, saya buat keputusan pakai pelitup muka,” katanya kepada BH Online.

Meskipun tampil memakai pelitup muka, bagaimanapun Aina tidak dapat menyembunyikan rasa terharu apabila wujud peminatnya tetap memuji kemantapan vokalnya.

Katanya lagi, sokongan daripada peminat membuatkannya bersemangat untuk terus melangkah dan lebih kuat untuknya berdepan pelbagai kecaman.

“Saya terharu ada peminat memuji dan mengatakan vokal semakin mantap biarpun memakai pelitup muka. Sejujurnya, ia seperti memujuk hati yang terguris ketika kata nista dilemparkan,” katanya.


“Lebih Rela Jadi Ibu Yang Bahagia Daripada Isteri Yang Bahagia”

Sudah hampir tujuh tahun bergelar ibu tunggal, sudah tentu ia bukan perkara mudah buat Rita Rudaini kerana dialah ibu dan dialah juga bapa. Bagaimanapun, ianya perkara bahagia buat Rita walaupun terpaksa membesarkan anak seorang diri.

Berkongsikan satu video momen bahagia anak-anaknya yang sedang lari berkejaran, Rita meluahkan rasa kenikmatan membesarkan anak-anak sendirian. Malah, dia lebih rela menjadi seorang ibu yang bahagia berbanding isteri bahagia.

Bila dah rasa nikmat membesarkan ank2 sendirian,sisturr lebih rela memilih utk jd seorg ibu yg bahagia drpd seorg isteri yg bahagia….nikmat Pure love ?

A post shared by  RITARUDAINI® (@ritrud727) on Jun 9, 2020 at 6:26am PDT

“Bila dah rasa nikmat membesarkan anak-anak sendirian, sisturr lebih rela memilih untuk jadi seorang ibu yang bahagia daripada seorang isteri yang bahagia..nikmat Pure Love,” tulisnya.

Di ruangan komen, rata-rata netizen bersetuju dengan kenyataan Rita itu serta turut mendoakan agar dia terus tabah dalam membesarkan anak-anak walau tiada tanpa lelaki bergelar suami di sisi.

Rita mendirikan rumah tangga dengan pemain JDT, Aidil Zafuan pada tahun 2008 kemudian bercerai pada September 2013. Hasil perkahwinan mereka dikurniakan dua cahaya mata lelaki iaitu Aarit Rayyan Rizqin, 10 dan Airit Qaqa Arjuna, 8.


6 Tip Mudah Yang Berkesan Untuk Mengurangkan Jerawat!

Nampaknya gelombang Hari Raya Aidilfitri kedua sudah kembali selepas kerajaan mengumumkan Perintah Kawalan Pergerakan Pemulihan (PKPP) dan membenarkan kita untuk merentas negeri.

Tetapi walaupun sudah boleh jumpa kawan-kawan, satu masalah pula timbul sebab alami masalah kulit rosak seperti menggelupas, jerawat mula tumbuh dan nampak kusam sehingga membuatkan kita tiada mood untuk berjumpa orang.

Siapa sahaja yang tidak mahu kulit nampak licin dan berseri betul tak? Kadangkala bila lihat semua orang memuatnaik gambar raya di media sosial, kita pula rasa insecure dengan diri sendiri bila melihat kecantikan orang lain. Rotikaya nak kongsikan beberapa tip yang menarik untuk menyelesaikan masalah anda untuk tampil lebih yakin

Ramai yang berpendapat makanan bukan punca kepada masalah jerawat timbul di muka tetapi jika melihat kata pakar jerawat dan jeragat, Dr Hassenah Hassan mengatakan ia sebenarnya bergantung kepada reaksi tubuh kita kepada makanan yang diambil.

Jerawat sebenarnya tumbuh adalah disebabkan masalah gula dalam darah, radang kulit yang kronik dan juga tekanan yang melampau. Kita seharusnya peka dengan pengambilan makanan yang boleh menyebabkan masalah jerawat.

Sebab itu kita perlu mengamalkan diet yang seimbang dan elakkan pengambilan karbohidrat glikomik yang tinggi seperti nasi putih, donut, pasta dan banyak lagi kerana ia boleh menyebabkan tubuh kita melepaskan hormon yang dipanggil sebagai insulin.

Kekurangan insulin dalam darah akan menyebabkan lebihan minyak dihasilkan dan dirembeskan oleh kelenjar minyak sehingga boleh meningkatkan risiko pertumbuhan jerawat.

Kebanyakan orang mempunyai masalah untuk memilih pencuci muka yang sesuai mengikut jenis kulit masing-masing seperti normal, berminyak, kering dan kombinasi. Ada juga sanggup melaburkan duit yang lebih untuk produk kecantikan tetapi masih tidak berkesan.

Pembersih muka yang mahal mungkin tidak akan memberi hasil yang anda inginkan kerana sederhana pun boleh jadi yang terbaik untuk kulit anda. Pembersih ringan juga akan berkesan seperti pilihan yang lebih mahal sekiranya tanpa bahan-bahan yang banyak dan bebas pewangi.

Sebelum kita membeli pelembap muka, pastikan kita kenal dahulu tekstur kulit yang sesuai dengan kita. Apa paling penting pastikan pelembap muka itu bebas minyak atau tiada komedogenik.

Pakai krim pelembap jika kulit kering. Jika kulit berminyak pula, kita boleh gunakan losyen atau gel ringan sahaja.

Kita juga perlu mengelak dari terdedah cahaya matahari atau ‘direct sunlight’ sebab jerawat memang rancak tumbuh dalam situasi ini. Jadi, pastikan kita guna pelembap yang bebas bahan pewangi dan mampu melindungi kulit wajah dari matahari serta bebas bahan kimia.

Pelembap Eucerin ProACNE Solution A.I. Matt Fluid ini memang menjadi pilihan wanita dan ia boleh dipakai pada waktu pagi untuk mengurangkan sebum di muka, memberikan kesan anti-bersinar selama 8 jam dan melegakan irritasi pada wajah.

Menurut American Academy of Dermatology (AAD), terdapat pelbagai cara untuk membantu melawan jerawat dan antara cara yang boleh kita amalkan adalah dengan sapu agen pencegah jerawat bagi mengecutkan jerawat. Sebelum tu, kita kena kenal dahulu jenis jerawat yang kita alami seperti jerawat komedonal, jerawat ringan, jerawat yang meradang dan jerawat dengan parut.

Jika tadi Eucerin ProACNE Solution A.I. Matt Fluid pakai waktu pagi, untuk Eucerin ProACNE Solution A.I. Clearing Treatment ni kita kena amalkan pada waktu petang. Ia mampu mencegah kemunculan semula jerawat dengan adanya 10% Hydroxy Complex.

Ramai sudah mencuba dan terbukti bahawa pelembap seperti Eucerin ProACNE Solution A.I. Clearing Treatment dan juga Eucerin PROACNE Solution A.I. Matt Fluid boleh mengurangkan jerawat dan kesan jerawat selepas 7 hari penggunaan.

Anda pernah cuba kaedah exfoliate atau proses mengelupas? Kaedah ini mempunyai dua jenis iaitu pengelupasan secara bahan kimia dan pengelupasan secara fizikal untuk menghilangkan sel kulit mati pada kulit wajah. Rotikaya lebih sarankan jika anda melakukan pengelupasan secara fizikal seperti scrub mask kerana ia mudah dan boleh dilakukan di rumah sahaja.

Pernah tak anda alami keadaan orang pandang pelik sahaja bila kita memakai alat solek ketika keluar? Kalau anda biasa gunakan alat solek untuk menutup cacat cela di wajah, sebenarnya cara itu salah. Ia hanya akan membuatkan wajah kita lebih berat dan berminyak gara-gara memakai foundation dan bedak asas sehingga boleh menimbulkan jerawat di wajah.

Bagi mengurangkan masalah ini, anda boleh gunakan Eucerin ProACNE Solution Correct & Control Cover Stick yang mempunyai asid salisilik bagi membuka ruang pori yang tersumbat dan melembutkan kulit wajah anda untuk mengelakkannya daripada tersumbat.

Untuk menggunakan produk ini, anda hanya perlu calitkan sedikit di kulit wajah dan amalkan 1 hingga 3 kali sehari sebelum memakai alat solek.

Untuk pengetahuan anda, Eucerin ProACNE Solution adalah jalan terbaik bagi mengatasi masalah-masalah di atas kerana ia adalah salah satu jenama terkenal bagi dermo-kosmetik yang telah dilancarkan pada lebih 100 tahun dahulu.

Ia telah terbukti secara klinikal tidak akan mengeringkan kulit anda dan sebanyak 94% orang bersetuju bahawa Eucerin ProACNE Solution ni adalah produk yang berkesan untuk mengurangkan jerawat dan kesan jerawat selepas 7 hari menggunakannya.

Wah, selepas ini tidak perlulah rasa insecure dengan penampilan anda di musim perayaan lagi. Anda boleh lihat gambar hasil selepas memakai Eucerin ProACNE Solution di bawah.

Produk dari Eucerin ProACNE Solution mampu mengubah mood raya anda dan tampil lebih yakin bersama orang tersayang. Akhir sekali, jangan lupa sertai Eucerin Acne Challenge pada 1 Jun sehingga 30 Jun 2020 untuk memenangi hadiah menarik. Psst! Kalau nak tahu, seramai 500 orang sudah sertai Acne Challenge ni.

Cara-cara penyertaan:
1. Beli mana-mana produk Eucerin ProACNE Solution
2. Muatnaik gambar/video di Facebook dengan kapsyen menarik mengenai bagaimana Eucerin ProACNE dapat memulihkan kulit anda selepas penggunaan 7 hari dan letak #Eucerin7DayAcneChallenge serta tag Facebook Eucerin Malaysia.

Untuk info lebih lanjut tentang Eucerin ProACNE Solution dan Acne Challenge, anda boleh layari di sini . Semoga bermanfaat!


Kumpul Bekalan Akhirat, Mak Jah Cuci Telekung Wakaf

Pernah lalai kerana terlalu sibuk dengan urusan kerja ketika muda, pelakon veteran Mak Jah, 72 tahun melakukan kerja amal dengan mencuci telekung wakaf di surau pusat beli-belah dan kawasan R&R berdekatan rumah untuk bekalan di bawa ke akhirat.

Menurut Mak Jah, dia sangat berbesar hati apabila kerajaan memberi kelonggaran melaksanakan Perintah Kawalan Pergerakan Pemulihan (PKPP) kerana sejak PKP dia tidak dapat melakukan kerja amal terbabit apabila terpaksa duduk di rumah.

Bagaimanapun, Mak Jah berkata dia pula kini berada dalam keadaan yang tidak sihat dan tidak boleh banyak berjalan. Tetapi dia meminta bantuan anak-anak untuk membawa pulang telekung yang tidak elok dan kotor supaya boleh di cuci di rumah.

“Sekarang saya cepat sakit punggung apabila banyak berjalan. Jadi, anak-anak tak benarkan saya memandu kereta untuk ke mana- mana lagi.

“Saya diminta berehat sepenuhnya di rumah, tapi saya minta juga mereka bawa balik telekung yang tidak elok, kotor dan koyak supaya boleh dicuci di rumah.

“Saya nak basuh, keringkan, gosok dan lipat. Mana telekung yang koyak pula, saya nak jahit dahulu dan baikinya supaya boleh diguna semula. Kemudian, saya minta anak-anak tolong hantarkan telekung berkenaan di masjid atau surau berdekatan,” katanya kepada Harian Metro.

Mak Jah berkata dia sudah melakukan kerja amal tersebut sejak beberapa tahun lalu dan matlamat utamanya sekarang ialah mengumpul pahala untuk bekalan dibawa ke akhirat kelak.


Farah Nabilah Alami Alahan Teruk, Nak Muntah Tengok Ayam

Usia kandungan kini mencecah lima bulan, Farah Nabilah berkongsikan dia mengalami alahan teruk di awal kehamilan. Menurut Farah, dia langsung tidak boleh tengok ayam dan pasti akan rasa mahu termuntah apabila melihatnya.

Tidak menyangka dirinya bunting pelamin dan dikurniakan rezeki menimang cahaya mata dalam tempoh singkat, bagaimanapun Farah meluahkan rasa syukur kini tidak lagi berdepan dengan alahan teruk.

“Tengok ayam pasti rasa nak muntah. Pada peringkat awal kehamilan saya langsung tak boleh tengok ayam. Padahal saya memang sukan makan ayam sebelum itu.

“Syukur sekarang tiada alahan teruk dan keadaan saya juga baik-baik saja,” katanya kepada Harian Metro.

Mengetahui dirinya hamil sehari sebelum bertolak ke Maldives untuk berbulan madu pada Mac lalu, Farah berkata dia dan suami sebenarnya memberi masa enam bulan untuk mereka melayari bahtera rumah tangga sebelum fokus menimamg cahaya mata.

“Namun, tak sangka rezeki datang secepat ini. Kami berdua sangat gembira dan teruja untuk menunggu anak pertama ini lahir.

“Insya-Allah, jika mengikut jadual saya bakal bersalin pada akhir Oktober depan. Doakan semoga semuanya dipermudahkan dan kandungan berada dalam keadaan selamat,” katanya.

Farah selamat bergelar isteri kepada seorang juruterbang Mohammed Amirul Yunus pada 20 Disember lalu di Royale Chulan Damansara dengan menerima RM77,777.77 sebagai wang hantaran.


Penampilan Makin Sopan, Tasha Shila Akui Mahu Berubah

Sebelum ini sangat sinonim dengan imej seksi, penampilan Tasha Shila menjadi perhatian ramai apabila dilihat lebih sopan selepas mendirikan rumah tangga dengan pakar kewangan, Muhammad Atiq Idris pada Februari lalu.

Tasha berkata suaminya tidak pernah meletakkan apa-apa syatat dalam soal pemakaian, bagaimanapun sebagai seorang manusia dia sentiasa cuba untuk berubah menjadi insan lebih baik.

“Setiap manusia sentiasa cuba untuk berubah ke arah yang lebih baik. Bagitu juga saya.

“Suami tak pernah meletakkan apa-apa syarat pun dalam berpakaian. Dia faham yang saya cukup matang untuk buat keputusan sendiri,” katanya kepada mStar Online.

Berkongsikan kehidupannya selepas melayari bahtera rumah tangga, Tasha mengakui kehidupannya kini berubah menjadi lebih bermakna dan bahagia. Malah, mereka sentiasa melakukan apa sahaja aktiviti bersama-sama.

“Syukur Alhamdulillah, lepas kahwin saya rasa lebih bahagia berada di samping suami. Kami banyak berkongsi cerita bersama, lakukan aktiviti bersama, semuanya bersama.

“Sebelum kahwin saya hanya fikirkan diri sendiri dan keluarga sahaja, tetapi sekarang saya juga kena fikirkan tentang makan dan pakai untuk suami,” katanya.

Disoal tentang cahaya mata, Tasha berkata dia hanya berserah pada perancangan Allah SWT sama seperti jodohnya dengan suami. Katanya lagi, dia dan suami sudah bersedia untuk bergelar ibu bapa dan berharap peminat mendoakan mereka.


Lagi 7 Minggu Nak Bersalin, Fasha Sandha Tak Sempat Buat Persiapan

Bakal menyambut cahaya mata baru tidak lama lagi, bagaimanapun Fasha Sandha berkata dia tidak sempat untuk membeli barangan persiapan kerana tidak boleh keluar susulan penularan COVID-19.

Dijangka akan bersalin tujuh minggu lagu, Fasha berkata dia hanya akan memakaikan bayi itu nanti dengan pakaian milik Putri Raysha Jemyma ketika anaknya itu masih bayi lima tahun lalu.

“Untuk persiapan baby sebenarnya tiada persiapan pun lagi dan tak sempat beli baru sebab tak boleh keluar rumah.

“Memandangkan baju Jemyma dulu-dulu masih boleh pakai lagi, saya pakaikan balik nanti,” katanya.

Menimang cahaya mata sulung bersama Aidil Aziz, Fasha berkata suaminya sangat teruja kerana bakal bergelar bapa dan tidak sabar untuk menyambut anak pertamanya.

“Sudah tentu Aidil lebih teruja kerana ini anak pertamanya tetapi kami berdua gembira menantikan kelahiran cahaya mata ini,” katanya.

Selepas mendirikan perkahwinan bersama Aidil sekitar Mac tahun lalu, Fasha mengalami dua kali keguguran sebelum disahkan hamil semula.


“Jangan Risau Hantar Anak Ke Sekolah Selepas Ini”

Sesi persekolahan yang terhenti lama akibat wabak pandemik COVID-19 yang melanda seluruh negara membuatkan ramai ibu bapa merasa risau untuk menghantar anak mereka ke sekolah semula seperti biasa.

Hari ini Kementerian Pendidikan Malaysia (KPM) menetapkan 24 Jun ini sebagai tarikh pembukaan sekolah melibatkan pelajar yang bakal menduduki Sijil Pelajaran Malaysia (SPM), Sijil Vokasional Malaysia (SVM), Sijil Tinggi Pelajaran Malaysia (STPM) dan Sijil Tinggi Agama Malaysia (STAM) serta peperiksaan antarabangsa yang setara bagi seluruh negara.

Menteri Kanan Pendidikan, Dr Mohd Radzi Md Jidin memaklumkan pembukaan semula itu melibatkan 500,444 orang pelajar dari 2,440 buah sekolah murid kelas peperiksaan awam dan peperiksaan antarabangsa yang setara seluruh negara.

“Saya pasti ibu bapa tertanya-tanya bagaimana keselamatan anak- anak apabila sekolah dibuka semula nanti. Jangan bimbang, kami yakin dengan kerjasama ibu bapa, guru-guru dan anak-anak dalam mematuhi Garis Panduan yang telah dikeluarkan, anak-anak kita akan dapat hadir ke sekolah dan mengikuti pembelajaran dalam keadaan selamat,” ujarnya hari ini.

Berikut disenaraikan antara 15 garis panduan Kementerian Pendidikan Malaysia (KPM) yang perlu dipatuhi oleh setiap pelajar dan guru di sekolah bagi mengelakkan penularan COVID-19:

1. Ibu bapa atau penjaga memastikan anak-anak yang sihat sahaja dihantar ke sekolah.

2. Pemeriksaan suhu badan pelajar akan dilakukan oleh guru-guru dan petugas sekolah.

3. Pelajar mencatatkan suhu badan melebihi 37.5 darjah Celcius atau bergejala tidak akan dibenarkan memasuki kawasan sekolah.

4. Pelajar perlu mengikut laluan pergerakan yang ditetapkan menuju ke kelas masing-masing.

5. Murid diminta sentiasa menjaga kebersihan diri dengan amalan mencuci tangan dengan kerap ketika dan sebelum meninggalkan kawasan sekolah.

6. Meja di dalam kelas disusun pada jarak 1 meter, kapasiti maksimum sebuah kelas tidak melebihi 20 orang pelajar.

8. Makanan dan minuman di kantin akan siap dibungkus dan murid perlu beratur mengikut tanda penjarakan sosial.

9. Murid akan makan di dalam kelas masing-masing dibawah pengawasan guru.

11. Persatuan Ibu Bapa dan Guru (PIBG) digalakkan bekerjasama dengan pihak sekolah membuat persiapan sebelum dibuka juga semasa beroperasi.

12. Aktiviti di luar kelas seperti sukan, kokurikulum dan perhimpunan sekolah secara bersemuka tidak dibenarkan.

13. Katil di bilik asrama akan disusun pada jarak satu meter.

14. Susunan meja makan di dewan makan akan mengambil kira penjarakan sosial.

15. Pembelajaran dari rumah diteruskan bagi pelajar dan guru-guru boleh gunakan kemudahan di sekolah bagi proses pengajaran dan pembelajaran.


Ustaz Ebit Lew Hasilkan T-Shirt, Ramai Yang Mahu Beli

Meskipun sibuk dengan aktiviti kebajikan serta membantu golongan memerlukan, bagaimanapun pendakwah terkenal, Ustaz Ebit Lew tetap mempunyai masa untuk menguruskan beberapa perniagaan miliknya.

Sebelum ini kurta keluarannya laku habis sehingga terpaksa mencari 100 tukang jahit bagi menampung permintaan, nampaknya Ustaz Ebit menghasilkan t-shirt pula berikutan ramai yang membuat pemintaan mahu beliau keluarkan baju t-shirt.

BACA: Ustaz Ebit Lew Mahu Buka Pasar Raya Harga Barang Paling Murah

Menerusi perkongsian di Facebook, Ustaz Ebit memohon doa untuk beliau menghasilkan t-shirt tersebut. Ujarnya, stok t-shirt untuk dijual sudah pun siap dan boleh di dapati secara atas talian bermula malam tadi pada harga RM29 sahaja.

Pohon doakan yer. Doakan yer. Ramai minta nak Tshirt. Syukur baru siap tadi. Siapa nak order tunggu malam ni di shoppe. "Saudaraku disebalik ujian ada rahmat" sehelai Rm29 Nantikan malam nanti beli di shopee.com.my/elewsdesign atau link di story @elews_design

A post shared by  Ebit Lew (@ebitlew) on Jun 9, 2020 at 4:21am PDT

Rata-rata netizen teruja dengan baju terbaru yang dihasilkan oleh Ustaz Ebit, malah ramai yang tidak sabar untuk mendapatkannya. Tidak kurang juga ada dikalangan netizen meminta beliau menghasilkan baju versi muslimah pula.

Dalam pada itu, ramai yang mengagumi pendakwah itu yang tidak berhenti berniaga meskipun sudah memiliki kekayaan. Kata netizen lagi, jika mereka membeli baju tersebut seolah turut menyumbang sama kepada mereka yang kurang bernasib baik.


Netizen Persoal Tahap Kebersihan Alicia Amin Masak Rendang Buat Pelanggan

Sejak kebelakangan ini ramai mereka di kalangan selebriti terjun ke bidang perniagaan untuk mencari rezeki sampingan. Turut mengambil peluang berniaga, model sensasi Alicia Amin rupanya mempunyai bakat memasak rendang tok.

Menerusi Instagram rasmi jualan rendang tok itu, nampaknya Alicia sendiri yang menyediakan juadah tersebut sambil dibantu oleh beberapa orang lain. Kalau sedang memasak, sudah tentu akan tampil dengan pakaian yang selesa.

BACA: Alicia Amin Dakwa Vivy Yusof Guna Anak Yatim Tutup Kesalahan?

Bagaimanapun menerusi satu video, ramai yang kurang senang dengan cara pemakaiannya yang terdedah sehingga ada dikalangan netizen mempersoalkan tahap kebersihannya ketika menyediakan makanan tersebut.

Up all night making 10kg rendang! RM25/200g RM50/500g DM to order!! #rendangtokrajalapar #rendangtokperak

A post shared by  Rendang Tok By Alicia Amin (@rendangtokrajalapar) on May 19, 2020 at 7:04pm PDT

Tidak kurang juga ada netizen bertanyakan adakah dia ada mengambil suntikan Thypoid serta mendapatkan kad kesihatan sebelum memulakan jualan rendangnya itu.

Malah, netizen turut mengkritik model tersebut yang tidak memakai apron dan penutup kepala ketika memasak.

Sedar dirinya dikritik oleh netizen, Alicia memuat naik status di IG Story mempersoalkan tindakan netizen yang cuba mencari kesalahannya sedangkan banyak lagi isu dunia lain yang lebih penting.

Mungkin niat netizen hanya mahu menegur sahaja memandangkan sebelum ini hangat diperkatakan mengenai kes keracunan makanan. Apa pun dalam penyediaan makanan tahap kebersihan ketika menyediakan makanan menjadi keutamaan, betul tak?


HUAWEI Nova 7 Series Bakal Mendarat, Jadikan HUAWEI AppGallery Tempat MuatTurun App Kesukaan Anda

Telefon pintar memang salah satu keperluan yang wajib ada untuk setiap orang pada masa kini. Nak pilih telefon pintar pun bukan sahaja lihat pada design dan kamera yang on point. Ciri telefon pintar pun harus ditelitikan untuk memudahkan lagi kerja harian anda.

Paling best dan tak sabar kami nak share dengan anda adalah, tak lama lagi satu telefon pintar bakal mendarat di Malaysia. Tinggal beberapa hari sahaja lagi, HUAWEI Nova 7 Series akan memenuhi ruangan kedai telefon pintar. Jangan tak tahu HUAWEI Nova 7 Series ini juga lengkap dengan aplikasi yang power dan mampu memudahkan kerja anda.

Nak tahu apa aplikasi tersebut? Ini antara 3 aplikasi yang ada pada HUAWEI Nova 7 Series.

Kalau anda nak tahu, aplikasi HUAWEI AppGallery adalah App Store ke-3 yang terbesar di dunia. Lebih menarik, lebih hebat dan lebih teruja apabila anda on  sahaja HUAWEI AppGallery macam-macam aplikasi ada. Dari hiburan hinggalah ke urusan business, semuanya boleh dilakukan hanya menggunakan satu gadjet sahaja.

Bercakap bab telefon ni, semua benda anda lakukan dengan menggunakan telefon pintar kan. Dari mencari maklumat sehinggalah berhubung dengan yang tersayang. Senang cerita telefon pintar ni tak boleh terlepas dari tangan anda sebab banyak benda penting yang ada di dalam nya.

Bila anda muat turun HUAWEI App Gallery anda boleh jumpa aplikasi yang hebat seperti Whatapps, Instagram, Snapchat dan banyak lagi yang dapat memberikan anda keselesaan bila anda menggunakan HUAWEI AppGallery di HUAWEI Nova 7 Series.

HUAWEI Nova 7 Series juga menyediakan platform e-commerce Homegrown yang membolehkan anda membeli semua keperluan gaya hidup anda dalam satu aplikasi dan menyampaikannya terus ke depan pintu rumah anda.

Mendapatkan bahan makanan dan produk segar juga tidak menjadi masalah lagi dengan aplikasi membeli belah seperti Shopee, Lazada, dan Carings.

Nikmati Video, Drama dan Permainan Kegemaran Anda Dengan HUAWEI Nova 7 Series

Akhirnya anda dapat menonton drama K-popular kegemaran anda sambil merangkul selimut paling selesa. Nak lagi high class sebelum mula movie k-drama anda sediakan makanan dan tisu awal-awal barulah boleh layan dengan senang hati. Semua ini ada di Netflix, Viu dan DimSum. Selain daripada itu, pengguna ada sehingga 3 bulan percuma premium access untuk menonton video antarabangsa.

Sekiranya rancangan TV dan filem bukan kegemaran anda, cubalah permainan baru dan hebat di HUAWEI AppGallery.

Sekiranya anda pengguna HUAWEI, dapatkan hadiah menarik apabila anda menggunakan HUAWEI AppGallery! Lebih banyak aplikasi yang anda muat turut, lebih banyak ganjaran yang anda dapat. Yang lagi penting anda dapat lebih banyak point HUAWEI!

Anda juga boleh menggunakan ID HUAWEI anda untuk menebus hadiah dan pek hadiah yang menarik di HUAWEI AppGallery store. Paling menarik, ada banyak cabutan bertuah yang berterusan untuk anda memenangi. Ini lah peluang untuk pastikan tangan anda tidak kosong bila sudah menggunakan HUAWEI AppGallery.

Jadi apa tunggu lagi, cuba aplikasi ini sekarang dengan HUAWEI Nova 7 Series yang baru. Dengan lebih daripada 390 juta pengguna bulanan di seluruh dunia, ini adalah gedung aplikasi ketiga terbesar di dunia yang mengandungi lebih banyak aplikasi yang berfungsi di telefon pintar, tablet, dan rangkaian HUAWEI.

Jangan risau HUAWEI AppGallery ini selamat untuk anda gunakan kerana HUAWEI AppGallery telah mendapat kelulusan dari CC EAL5 terbaik industri dan pensijilan keselamatan. Anda juga boleh gunakan storan yang lebih banyak dan percuma sehingga 50GB penyimpanan selama 12 bulan.

Aplikasi FindApps berfungsi sebagai hub untuk membantu anda mencari aplikasi yang diperlukan dan membawa anda terus ke sumber yang ada untuk memuat turun aplikasi. Dengan FindApps anda dapat mencari aplikasi popular seperti Facebook, Telegram, WhatsApp, Instagram, dan banyak lagi. Ini akan membantu anda dalam mencari aplikasi dengan menggabungkan beberapa sumber muat turun pihak ketiga seperti laman web rasmi aplikasi atau dalam AppGallery.

Terdapat banyak aplikasi lain di AppGallery, tetapi jika anda tidak dapat mencari aplikasi tertentu, jangan risau kerana anda boleh menyelesaikannya dengan memuat turun APK. Anda boleh memuat turun APK secara langsung menggunakan HUAWEI Browser, atau melalui aplikasi pihak ketiga seperti Aptoide atau Aurora Store.

Ini yang paling dinanti-nantikan, tidak kira sama ada anda pengguna iOS atau Android – HUAWEI Phone Clone serasi dengan telefon anda tanpa mengira jenama. Muat turun aplikasi percuma dari Google Play atau Apple Store.

Paling best dengan HUAWEI Phone Clone segala pemindahan data sangatlah cepat dan laju. Ia mampu mencapai kelajuan 1GB per minit. Foto, video, kenalan, dan fail lain yang anda sayangi akan dipindahkan dengan mudah dan selamat dengan penyulitan rangkaian tanpa wayar yang selamat. Tidak ada back up dalam cloud barulah tak berat hard disk  anda.

Anda tidak perlu menggunakan Wi-Fi atau aliran data hanya cukup imbas kod QR  atau sambungkan local hotspot telefon baru untuk memindahkan data.

HUAWEI Phone Clone berfungsi untuk transfer data dan ini adalah salah satu aplikasi yang disediakan oleh HUAWEI untuk anda gunakan dengan selamat. Anda dapat memindahkan kenalan, SMS, log panggilan, nota, rakaman, kalendar, foto, muzik, video, dokumen, dan aplikasi telefon lama anda ke telefon pintar HUAWEI baru. Canggih kan?

Jom tonton video untuk mengetahui lebih lanjut! Tiba masanya untuk anda jadikan telefon pintar HUAWEI Nova 7 Series sebagai gadjet penting anda nanti.


Lama Terperap Di Rumah, Remy Ishak Jumpa Doktor Kerana Kemurungan

Sejak Perintah Kawalan Pergerakan (PKP) dikuat kuasa pada 18 Mac lalu, boleh dikatakan ramai terpaksa yang duduk dirumah dan tidak melakukan sebarang pekerjaan susulan pandemik COVID-19.

Terlalu lama sendirian di rumah, Remy Ishak mengakui dirinya kemurungan sehingga terpaksa mendapatkan nasihat doktor. Menurut Remy, doktor menasihatkan agar tidak tinggal sendirian kerana bimbang gangguan emosi dan mental bertambah buruk.

BACA: Remy Ishak Padam Semua Foto, Unfollow Mira Filzah Di IG

Remy berkata tiada ada yang perlu disorokkan mengenai kemurungan yang dialami olehnya kerana ramai mengalami masalah sama sejak PKP dilaksanakan.

“Saya tinggal sendirian. Apabila terlalu lama tidak keluar bekerja dan berjumpa orang, saya jadi murung. Apatah lagi saya ‘single’, mungkin jika ada pasangan atau keluarga yang tinggal bersama, kuranglah kesunyian itu.

“Saya cuba untuk kuat, berfikiran positif dan memperbanyakkan membaca bagi menenangkan fikiran. Namun, perasaan itu tidak boleh bertahan lama. Semakin lama, semakin sukar untuk saya mengawal perasaan.

“Jadi, saya buat keputusan mendapatkan nasihat doktor. Malah, syarikat pengurusan turut menyokong tindakan saya itu,” katanya kepada BH Online.

Susulan kemurungan dialaminya itu, Remy berkata memohon kebenaran pihak berkuasa untuk pulang ke kampung di Melaka menerusi surat yang dikeluarkan oleh doktor.

Meskipun sudah lama berdepan masalah kemurungan, bagaimanapun Remy berkata dia baru sahaja pulang ke kampung sejak Ahad lalu kerana tidak mahu membahayakan kesihatan ibu yang sudah berusia.


Zarina Anjoulie Dedah Pernah Ditertawakan Kerana Bawa Satria Neo

Kebiasaannya kita sering mendengar selebriti membawa kereta mewah, namun berbeza buat Zarina Anjoulie yang berkongsikan foto gambar kereta kesayangannya iaitu Proton Satria Neo di Instagram. Malah, Zarina mengakui pernah ditertawakan kerana memandu kereta jenama Malaysia itu.

Bagaimanapun, pelakon sensasi itu enggan mempedulikan tohmakan tersebut dan mengatakan walau kaya macam mana pun dia tidak akan meninggalkan kereta berkenaan kerana sudah menganggap kereta itu seperti anaknya sendiri.

Zarina atau lebih mesra dipanggil Anju berkata kereta itulah yang bersama dengannya ketika susah susah dahulu dan tidak malu kerana memandu kereta berkenaan. Ujarnya meskipun dia mempunyai kereta lain, namun masih setia dengan proton satrianya.

“Kaya macam mana pun aku takkan tinggalkan satria aku ni. Bila Anju bawa kereta ni  orang gelakkan Anju “eee artis bawak satria je,” katanya.

Menerusi entri berkenaan Zarina berkata keretanya itu kini dalam proses untuk dicat semula dan mahu menukar warna.

Perkongsian Zarina itu mendapat pelbagai reaksi daripada netizen yang mengagumi sikap bersederhana pelakon itu serta tidak menunjuk-nunjuk hartanya.

Netizen juga berkata Zarina sepatutnya dijadikan contoh oleh selebriti lain supaya tidak melupakan asal usul mereka.  Kata netizen lagi, tidak kisah kereta apa yang dipandu oleh kita bukan mereka yang ‘mengutuk’ bayarkan dan memberi makan pada kita setiap bulan.


Farah Nabilah Umum Hamil Anak Pertama

Tahniah diucapkan kepada Farah Nabilah dan suami, Mohamed Amirul Yunus  yang bakal menimang cahaya mata pertama selepas enam bulan mendirikan rumah tangga.

Tuah ‘bunting pelamin’, Farah mengesahkan usia kandungannya kini hampir mencecah lima bulan. Berita gembira itu turut dikongsikan Farah menerusi akaun Instagram miliknya yang meluahkan rasa syukur atas kurniaan rezeki Allah.

Assalamualaikum aunties & uncles ! Alhamdulillah, Masya Allah wa Laahawla wa Laquwwata Illa Billah. Please do send us your doa ya? ? So, mini me or mini mirul ? ??????? #19weekspregnant

A post shared by  Farah Nabilah (@farahnabilahofficial) on Jun 9, 2020 at 10:16pm PDT

Farah berkata dia sudah pun membuat membuat pemeriksaan dan imbasan jantina bayi berkenaan dan dijangka bersalin pada akhir Oktober atau awal November depan.

Dalam pada itu, Farah memberitahu dia dan suami tidak menjangkakan dikurniakan rezeki untuk menimang cahaya mata dalam tempoh singkat. Mengenai soal jantina anak, dia dan suami tidak kisah tentang perkara itu, asalkan anak mereka dalam keadaan sihat.

“Tidak sangka saya bunting pelamin… Alhamdulillah, rezeki datang awal. Soal jantina anak, saya dan suami tidak kisah, asalkan bayi sihat,” katanya kepada BH Online.

Kongsi Farah lagi, dia mula mendapat tahu dirinya hamil, awal Mac lalu ketika dia dan suami ke Maldives untuk berbulan madu dengan suami.

Farah selamat bergelar isteri kepada seorang juruterbang Mohammed Amirul Yunus pada 20 Disember lalu di Royale Chulan Damansara dengan menerima RM77,777.77 sebagai wang hantaran.


“Kalau Ada Majlis Raikan Frontliners, Saya Sukarela Jadi Pengacara Secara Percuma”

Hampir tiga bulan berjuang penularan COVID-19, umum mengetahui hari ini bermula Perintah Kawalan Pergerakan Pemulihan (PKPP) dimana semua sekatan jalan telah ditarik balik dan pihak berkuasa sudah mula mengundurkan diri.

Menerusi Instagram, pengacara Datuk Aznil Nawawi sempat berkongsikan video memaparkan para petugas kesihatan bersorak gembira selepas PKPP diumumkan oleh Perdana Menteri, Tan Sri Muhyiddin Yassin pada Ahad lalu.

Menurut Aznil atau lebih mesra disapa Pak Nil, para petugas barisan hadapan ini berhak meluahkan rasa gembira dan wajar menerima penghargaan daripada masyarakat selepas bekerja keras bagi menangani krisis COVID-19.

Malah, Pak Nil turut menawarkan untuk mengacara secara percuma jika ada majlis untuk meraikan semua wira barisan hadapan.

Takpelah bagi lah mereka melepas perasaan gembira setelah PKPP diumumkan. Kami rasa kamu semua berhak atas kejayaan setakat ini! Kalau ada majlis meraikan semua Wira2 Frontliners ni, #paknil volunteer jadi Pengacara Majlis FOC!!! Tahniah Malaysia! #KitaBelumMenang #KitaMestiMenang #WiraCovid19

A post shared by  Datuk Aznil Hj Nawawi (@aznilnawawihm) on Jun 8, 2020 at 1:37am PDT

“Kalau ada majlis meraikan semua wira-wira frontliners, saya volunteer jadi pengacara majlis Free of Charge! Tahniah Malaysia!,” tulisnya.

Di ruangan komen, rata-rata pengikutnya berasa terharu dan sebak mengenang pengorbanan petugas barisan hadapan.

Kata netizen hampir tiga bulan lamanya, dikala rakyat bersenang duduk dirumah, mereka mengerah keringat untuk memutuskan rantaian COVID-19. Malah, ramai yang tidak putus mendoakan kesejahteraan para petugas barisan hadapan.


Mila Jirin Tak Malu Jual Durian Untuk Bayar Gaji Pekerja

Seperti kita tahu, susulan penularan wabak COVID-19, boleh dikatakan ramai yang terjejas pendapatan berikutan perlaksanaan Perintah Kawalan Pergerakan (PKP) dan banyak perniagaan turut mengalami kerugian.

Penyanyi Mila Jirin yang juga pemilik perancang perkahwinan Bizmilla turut berdepan nasib sama apabila terpaksa menanggung kos pengurusan dan gaji pekerja hampir RM200,000 sebulan.

BACA: Tak Sanggup Buang Pekerja, Mila Jirin Jual Kek Untuk Bayar Gaji

Tidak hanya berpeluk tubuh dan tak sanggup melihat pekerja-pekerjanya hilang punca pendapatan Mila mencari inisiatif lain dengan menjual kek untuk membayar gaji para pekerja.

Nampaknya selepas menjual kek, Mila mengambil peluang untuk menjual buah durian pula untuk menambah punca pendapatan syarikatnya. Ujarnya lagi, ramai juga rakannya seolah tidak percaya dia kini menjadi penjual durian.

Apa yang nak di malukan? ya memang betul saya jual DURIAN ?

A post shared by  B I Z M I L L A (@mila_jirin) on Jun 9, 2020 at 3:54am PDT

“Ramai kawan tanya betul ke saya jual durian, ya memang betul buat pertama kalinya kami berniaga durian di Puchong, Selangor.

“Kenapa saya jual durian tahun ni? Ini adalah kerana syarikat berasaskan perkahwinan kami iaitu Bizmilla tak dapat jalankan perniagaan berikutan COVID-19 dan PKP.

“Jadi saya dan staf ambil inisiatif menerokaai bisnes baharu sebagai penjual durian,” katanya.

Dalam pada itu, Mila berkata dia tidak malu untuk mengakui dirinya kini usahawan buah durian demi untuk memastikan para pekerjanya mendapat pendapatan bulanan seperti kebiasaannya.

“Apa yang nak dimalukan. Sebenarnya ini inisiatif kami untuk membantu syarikat jana pendapatan dan memastikan pekerja mendapat pendapatan bulanan yang sama.

“Saya selalu cakap dengan staf ini adalah rezeki kerana kita berniaga hari ini bukan untuk mengejar keuntungan syarikat tapi untuk menampung kos operasi,” katanya.


Bertudung Sejak Ramadan, Netizen Doa Fasha Sandha Kekal Berhijab

Pasti ramai tahu setiap kali bulan Ramadan, Fasha Sandha antara selebriti yang akan berhijab sempena menghormati bulan mulia itu. Meskipun bulan Ramadan sudah pun berlalu pergi, namun Fasha dilihat masih lagi mengenakan tudung.

Malah, pada hari raya juga Fasha dilihat lebih selesa mengenakan tudung dan kebanyakan gambar yang dikongsikan di media sosial miliknya memaparkan dirinya berhijab.

BACA: Fasha Sandha Dedah Suami Hari-Hari Bersembang Dengan Baby Dalam Perut

Melihatkan penampilannya itu, rata-rata netizen memuji Fasha lebih ayu dan cantik apabila berhijab walaupun sedang sarat hamil. Senang dengan penampilannya itu, netizen juga mengharapkan agar Fasha akan kekal berhijab.

Tidak kurang juga ramai yang mendoakan agar pelakon tersebut akan terus istiqamah untuk bertudung. dan semoga dipermudahkan urusan bersalin tidak lama lagi.  Dalam satu perkongsian gambar, suaminya, Aidil Aziz turut memuji kecantikan Fasha apabila berhijab.

Terdahulu, Fasha menjelaskan dia pasti akan berhijab suatu hari nanti apabila dia sudah bersedia. Katanya lagi, dia mahu berhijab kerana Allah dan tidak hanya mengikut trend.


Dia Buat Lagi, Sports Direct Kasi Diskaun Kaw-kaw Untuk Jenama NIKE!

Terkenal dengan tagline “The Home of Sport”, bagi penggemar barang-barang sukan, ini lah ‘syurga’ anda! Siapa yang tak kenal dengan Sports Direct kan? Nak cari barang sukan semuanya ada di sini. From head to toe katanya.

Apa yang bestnya, anda dah tak perlu serabut kepala dah fikir nak dapatkan barang sukan yang berjenama, berkualiti seperti brand-brand terkenal Nike, Adidas, dan banyak lagi jenama terkemuka kerana semuanya berada dalam satu bumbung je. Jadi dah tak perlu risau lagi.

Psst….Kami ada rahsia nak bagitahu anda ni. Inilah masa yang anda perlu grab dan ambil peluang keemasan ni untuk tambah koleksi barang sukan anda. Memang betul gila! Bermula dari tarikh 11 Jun sehingga 14 Jun 2020, anda boleh dapatkan extra 30% untuk semua produk jenama Nike hanya di Sports Direct. Wow!!!

Jenama Nike ini memang tidak asing lagi bagi kita. Sangat terkenal di seluruh dunia terutamanya dalam bidang sukan. Sebut sahaja semua kenal dengan trademarknya. Sebab tu banyak atlet terkemuka dunia pun akan pakai jenama ini.

Jadi, apa yang paling penting, anda WAJIB beli dan tambah koleksi barangan sukan anda tu sepanjang 4 hari tempoh promosi ni. Tak mudah tau untuk Sports Direct nak buat diskaun kaw-kaw ni. Ni lah masanya untuk anda grab peluang ni.

Anda boleh dapatkan di mana-mana gudang Sports Direct atau pun nak mudahkan lagi anda untuk boleh shopping online sahaja. Hanya guna hujung jari sahaja. Yang penting barang akan terus sampai depan rumah. Mudah kan?

Apa yang paling menarik, tiada sebarang belian minimum. Jadi anda bebas nak beli walaupun hanya 1 barang sahaja. Ini tertakluk kepada terma dan syarat dan tidak kepada produk yang berlabel merah.

Untuk maklumat lanjut, anda boleh terus ke Gudang Sports Direct, atau klik sahaja untuk pembelian online dan layari laman  Facebook dan Instagram Sports Direct.

Sports Direct ni juga banyak bawa produk Nike yang berbeza seperti untuk running, training, lifestyle, bola sepak, bola tampar dan banyak lagi bagi lelaki, wanita dan kanak-kanak.

Jadi anda jangan lupa tarikh ni okay. 11 Jun hingga 14 Jun 2020. Jom serbu Sports Direct! Dapatkan produk Nike idaman anda.


Mamat Sepah Syukur Isteri Tak Pandang Rupa

Dengan imej berambut panjang dan penampilan tidak kemas, Mamat Sepah mengakui ia dia dan isteri, Nordiana Ibrahim seperti langit dan bumi. Mamat berkata pasti isterinya tidak pernah terfikir akan berkahwin dengan lelaki rambut panjang.

Bagaimanapun, Mamat meluahkan rasa syukur Nordiana yang juga seorang anggota polis menerima dirinya seadanya dan tidak hanya melihat dari luaran sahaja. Malah, Mamat berkata, isterinya perlu menerima dengan imej ‘rock’ nya.

“Mesti dia tak pernah terfikir akan berkahwin dengan lelaki rambut panjang macam saya. Yelah, sekeliling tempat kerja dia semua orang apaki kemas dan berdisiplin, balik rumah jumpa laki rambut macam orang dekat lokap.

“Kadang yang dekat lokap tu lagi kemas dari laki dia. Dia kena terima hakikat kahwin dengan rocker sejati. Sapa suruh awak terima pinangan saya dulu. Padan muka kau dapat laki rambut sama panjang.

“Luaran tidak menjanjikan apa-apa, yang penting? Tolong sambung,” tulisnya di Instagram.

Perkongsian Mamat itu mendapat pelbagai reaksi daripada netizen yang bersetuju dengan kenyataan pelakon itu bahawa luaran tidak menjanjikan apa-apa dan paling penting adalah perlu ikhlas dalam mencintai seseorang.

Mamat atau nama sebenarnya Mohd Noor Murad mendirikan rumah tangga dengan anggota polis yang bertugas di Ibu Pejabat Polis Daerah (IPD) Shah Alam pada 1 Mac lalu. Mamat dan Nordiana terlebih dahulu mengikat tali pertunangan pada 2018.


“Doakan Moga Saya Bertudung Labuh Macam Ni…”

Tampil dengan imej terbaru yang lebih langsing, pelakon dan pengacara Zulin Aziz sering menjadi perhatian terutama bagi peminatnya di media sosial. Malah, rata-rata mereka mengagumi perubahan mendadak Zulin yang dilihat semakin cantik.

Menerusi perkongsian terbaru di Instagram, Zulin dilihat ada memuat naik fotonya bertudung penuh menutup dada mempromosikan sebuah jenama tudung bawal.

Namun apa yang menjadi perhatian ramai, Zulin memohon doa orang ramai agar suatu hari dia dapat mengenakan tudung labuh seperti itu yang mengikut syariah Islam serta menjadi muslimah yang lebih baik.

Perkongsian Zulin itu mendapat reaksi positif di kalangan netizen yang mendoakan niat baiknya itu. Kata netizen, walaupun bertudung labuh Zulin tetap kelihatan cantik dan manis.

Dalam pada itu, ramai yang berharap agar Zulin akan terus istiqamah jika suatu hari nanti terbuka hati untuk bertudung labuh supaya akan dapat menjadi ikutan ramai wanita nanti.


“Yang Seronok Nak Ke Pantai, Ajar Anak Beranak Hormat Kebersihan”

Umum mengetahui esok bermula Perintah Kawalan Pergerakan Pemulihan (PKPP) dimana lebih banyak kelonggaran diumumkan termasuklah rakyat dibenarkan untuk merentas negeri untuk pulang ke kampung serta melancong di dalam negeri.

Ramai yang tidak sabar untuk bercuti di kawasan pantai selepas hampir 3 bulan tidak dibenarkan berbuat demikian. Perkara itu turut mendapat perhatian Tiz Zaqyah yang menyeru orang ramai supaya menjaga kebersihan pantai.

Menerusi Twitter, Tiz berkata sudah menjadi tanggungjawab bersama untuk memastikan sampah dikutip dan bukannya buang merata. Tiz turut memberi peringatan pedas supaya jangan menunjukkan kebodohan diri dengan buang sampah merata-rata.

“Ajar anak beranak hormat kebersihan tak kisahlah di mana-mana. Jangan jadi bangsa tak peduli. Jangan tunjuk diri ini bodoh ya. Ini ‘general’,” tulisnya.

Dalam pada itu, Tiz turut memberikan satu contoh yang berlaku di Tasik Dayang Bunting, Langkawi sebelum ini apabila tasik yang menjadi tumpuan pelancong itu kotor. Ujarnya lagi, pasti tempat itu sekarang bersih kerana sudah berapa bulan tiada pelancong yang datang.

Perkongsian itu mendapat pelbagai reaksi daripada netizen yang bersetuju dengan teguran pelakon itu. Malah, ramai yang berpendapat ibu bapa sepatutnya mendidik anak-anak sejak dari kecil lagi untuk menjaga kebersihan pantai.

Bagaimanapun, ada yang mengatakan meskipun teguran diberi tetapi masih ramai bersikap tidak peduli. Kata netizen lagi, adakalanya orang dewasa yang berakal pun tetap buang sampah merata-rata.


Ashraf Muslim Sedih Gagal Pikul Tugas Ketua Keluarga Ketika COVID-19

Sebelum ini hampir 25 hari dirawat dan dikuarantin selepas disahkan positif COVID-19, Ashraf Muslim terkilan kerana gagal melaksanakan tugasnya sebagai ketua keluarga sepanjang berada di wad April lalu.

Ashraf berkongsikan ketika dia berada di wad, kemalangan menimpa salah seorang anaknya yang menerima 40 jahitan di jari akibat tersepit pintu. Insiden benar-benar mencemaskannya dan sedih kerana tiada bersama keluarga ketika itu.

“Saya akan risau apabila ada antara ahli keluarga saya sakit ketika mana saya sedang dikuarantin di hospital kerana COVID-19.

“Misalnya salah seorang anak saya terpaksa menerima 40 jahitan mikro di jarinya akibat tersepit pintu dan insiden itu berlaku ketika saya dalam wad.

“Agak takut sebenarnya apabila saya dalam keadaan sedemikian dan tak boleh menjalankan tanggungjawab saya sebagai ketua keluarga. Memang ketika itu ada rasa terkilan dan sedih,” katanya kepada Astro Gempak.

Dipilih Allah sebagai pesakit COVID-19 benar-benar membuka matanya dan belajar banyak perkara tentang kehidupan. Katanya, sebenarnya bukan COVID-19 yang perlu ditakutkan tetapi amalan sepanjang kita hidup.

“Bayangkan lebih 2 bulan saya tak bertemu dengan keluarga dan memang sangat sedih sampaikan menangis sebab rindu.

“Sepanjang tempoh itu saya melalui satu perjalanan baharu bahawa bukan COVID-19 yang perlu kita takutkan tetapi amalan dan iman kita kepada Allah. Ini dugaan Allah supaya kita sedar sejauh mana kita dengan-Nya,” katanya.


“Apa Nasib Ibu Tunggal Yang Kerja Upah RM10 Sehari?”

Mungkin itu persoalan yang difikirkan oleh ramai rakyat Malaysia tentang nasib ibu tunggal dan orang kelainan upaya (OKU) ketika wabak COVID-19 melanda seluruh dunia ketika ini.

Bukan semua ibu tunggal dan OKU bernasib baik memiliki kerja tetap serta masih ramai antara mereka yang masih bergantung harap kepada upah kerja yang murah serendah RM10 sehari.

Namun berita gembira yang disampaikan oleh Perdana Menteri kita, Tan Sri Muhyiddin Yassin baru baru ini mampu membuatkan lebih 300,000 orang ibu tunggal dan OKU menarik nafas lega.

Golongan OKU dan ibu tunggal akan menerima bantuan sekali beri atau ‘one-off’ sebanyak RM300 bagi meringankan beban golongan tersebut berdepan impak COVID-19. Bantuan kewangan tersebut akan disalurkan selewat-lewatnya sebelum Aidiladha.

Bantuan itu merupakan salah satu inisiatif khas yang terkandung dalam Pelan Jana Semula Ekonomi Negara (PENJANA) yang diumumkan kepada kita semua baru baru ini.

Selain itu, kerajaan juga akan mengeluarkan geran khas kepada pertubuhan bukan kerajaan (NGO) yang berkaitan untuk menjaga kebajikan ibu tunggal dan OKU untuk jangkamasa panjang selepas ini. (rtky/m)


Peminat Suka Perubahan Tasha Shila Tampil Sopan Lepas Kahwin

Selepas bergelar isteri kepada kepada kewangan, Muhammad Atiq Idris pada 28 Februari lalu, ramai yang suka melihat perubahan penampilan pelakon Tasha Shila yang dilihat semakin manis dan sopan.

Melihatkan perkongsian terbaru fotonya bersama suami berpakaian sedondon hijau ketika keluar bersama, penampilannya kini jauh berbeza jika dibandingkan dengan imejnya ketika di awal penglibatannya di dalam industri hiburan.

Rata-rata netizen memuji penampilannya itu dan tumpang gembira pelakon cantik itu berubah ke arah yang lebih baik selepas berkahwin. Malah,  ramai yang turut tumpang bahagia apabila melihat jelas terpancar kebahagiaan pada wajah pasangan itu.

Tasha Shila dan Muhammad Atiq selamat disatukan sebagai suami isteri dalam satu majlis ringkas di Masjid Wilayah, Kuala Lumpur pada 28 Februari lalu. Pasangan ini mengikat tali pertunangan Ahad lalu selepas dua bulan berkenalan.


Atikah Suhaime Sedang Hangat Bercinta Dengan Datuk Lokman

Berdepan episod putus tunang tahun lalu, bagaimanapun pelakon Atikah Suhaime dikatakan sudah pun bertemu pengganti dan sedang hangat bercinta dengan seorang ahli perniagaan, Datuk Lokman Teh.

Perkara itu disahkan oleh pengurus kepada pelakon itu iaitu Nia Adlina Aishah. Bagaimanapun, pasangan itu belum melakukan sebarang persediaan untuk melangkah ke fasa seterusnya.

“Setakat ini, dia sedang hangat bercinta. Namun, belum ada sebarang persediaan untuk berkahwin dilakukan,” katanya kepada Harian Metro.

Difahamkan, Atikah berkenalan dengan Lokman pada Julai tahun lalu empat bulan selepas hubungannya dengan penyanyi Awi Rafael berakhir. Atikah kini berada di Singapura menunggu pintu sempadan dibuka semula untuk kembali bekerja.

“Buat masa sekarang, dia masih berada di Singapura. Jadi, tak boleh nak buat sebarang persediaan apa-apa. Apa yang dia nantikan adalah pintu sempadan dibuka semula kerana dia nak kembali bekerja,” katanya.

Sebelum ini, Atikah pernah mengikat tali pertunangan dengan penyanyi yang juga berasal dari Singapura, Awi Rafael sebelum putus tunang pada 14 Mac 2019, iaitu tiga hari sebelum majlis pernikahan berlangsung.


“Pernah Terfikir Tak Mungkin Intan Nak Lelaki 21 Tahun Macam Saya”

Perbezaan usia 17 tahun tidak menghalang Harris Alif dan Intan Ladyana untuk menjalin hubungan cinta. Harris mengakui dia sukar menjelaskan perasaannya terhadap kekasihnya. Namun, Harris menyifatkan Intan memiliki daya tarikan istimewa.

Menafikan dakwaan mahu kenal rapat dengan Intan kerana dia merupakan pelakon dikenali, Harris berkata sifat peribadi wanita itu memikat hatinya. Menurut, Harris dia tidak melihat soal perbezaan usia sebagai satu tekanan besar.

“Saya nak kenal rapat dengan Intan bukan sebab dia pelakon dikenali. Ada sesuatu yang unik dalam dirinya. Apabila kenal hati budi, saya melihatnya satu dalam 1,000.

“Ada mempertikaikan kenapa saya memilih wanita berusia sedangkan ramai gadis muda. Bukan soal usia menjadi ukuran, ia lebih kepada keselesaan apabila saya bersama seseorang.

“Begitu juga, akan timbul cakap-cakap belakang dan skeptikal hubungan antara muda dan tua, tidak akan ke mana. Terserahlah, saya tak mampu nak tutup mulut manusia,” katanya kepada BH Online.

Mula mengenali sejak 10 tahun lalu kerana bekerja dalam bidang yang sama, Harris berkata dia dan Intan mula rapat sejak awal tahun ini. Setelah sekian lama tidak berjumpa, mereka kali pertama bertegur sapa ketika bersama-sama menjayakan sebuah program.

“Saya mahu mengenalinya dengan lebih jauh lagi. Kami kenal hanya sebagai rakan seperjuangan, selama ini. Kami saling mengikuti IG sejak 10 tahun lalu.

“Diakui, tak pernah timbul apa-apa perasaan. Secara kebetulan, kami terbabit menjayakan Jom Heboh di Johor Bahru selepas sekian lama tak berjumpa,” katanya.

Berkongsikan detik perkenalan mereka, Harris berkata dia menghantar mesej langsung (DM) kepada Intan di IG, awal tahun ini. Ujarnya, tindakan spontan menghantar DM berlaku tanpa diduga.

“Tak timbul soal saya memendam perasaan atau menyukainya secara senyap. Ia berlaku di luar sedar. Saya sendiri pernah terfikir tidak mungkin Intan mahu melayan lelaki berusia 21 tahun macam saya.

“Bagaimanapun, tanpa disangka, perjalanan hubungan kami berjalan lancar, malah Intan menilai saya seorang yang matang daripada usia,” katanya.

Dalam pada itu, Harris berkata dia serius dengan Intan bagaimanapun mereka belum berbincang mengenai soal perkahwinan.


PU Abu Enggan Komen Dakwaan Rujuk Dengan Isteri Pertama

Semalam isu rumah tangga Pencetus Ummah (PU) Abu Sufyan sekali lagi menjadi bualan ramai apabila bekas isterinya, Hana Azraa mendakwa pendakwah itu sudah kembali rujuk dengan isteri pertama, Ain Afini.

Mengambil langkah kunci mulut mengenai pendedahan oleh bekas isterinya itu, PU Abu berkata dia tidak mahu menggunakan media sosial sebagai tempat untuk dia membuka cerita mengenai kisah peribadinya.

BACA: Hana Azraa Dedah PU Abu Sudah Rujuk Dengan Isteri Pertama

“Soal rumah tangga atau urusan peribadi saya mengambil jalan untuk ke belakang dalam isu ini kerana laman sosial bukan tempat untuk saya cerita hal tersebut,” katanya kepada mStar Online.

Dalam pada itu, PU Abu berkata dia tidak akan membuka cerita mengenai hal rumah tangganya dan meminta kepada mereka yang ingin mengetahui tentang perkara itu bertanyakan kepada Hana sendiri.

“Saya tak nak komen apa-apa berhubung perkara itu dan kalau nak tahu lebih lanjut kena tanya Hana sendiri,” katanya.

Semalam menerusi Instagram, Hana mendedahkan bekas suaminya itu sudah pun rujuk kembali dengan isteri pertamanya, Ain Afini. Malah, Hana berkata mereka berdua sudah pun rujuk semula selepas dua minggu dia dan PU Abu berkahwin.


Al-Sultan Abdullah Suka KFC, Gemar Tonton Filem Hindustan

Hari ini seluruh rakyat negara Malaysia merafak sembah setinggi-tinggi tahniah sempena Sambutan Ulang Tahun Hari Keputeraan Rasmi Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Yang di-Pertuan Agong, Al-Sultan Abdullah dan Seri Paduka Baginda Raja Permaisuri Agong Tunku Azizah Aminah sangat sinonim dengan sifat sopan dalam menyantuni rakyat serta berjiwa rakyat.

Disaat negara dibawah Perintah Kawalan Pergerakan (PKP) bermula 18 Mac lalu, rata-rata rakyat cukup terkejut apabila Al-Sultan Abdullah berkenan turun padang ke lokasi sekatan jalan raya di ibu negara.

Bukan kerana COVID-19 tetapi Al-Sultan Abdullah memang cukup gemar meluangkan masa bersama rakyat jelata setiap kali berpeluang berbuat demikian.

Sebelum ini juga, baginda secara bersahaja pernah beberapa kali berhenti di tepi jalan untuk membeli kuih-muih di gerai dan membantu mangsa yang terlibat dalam kemalangan jalan raya.

Malah, Tuanku sendiri pernah bertitah bahawa Baginda selalu menganggap dirinya sebagai rakyat dan akan melakukan perkara yang membolehkannya untuk berada lebih dekat dengan rakyat.

“Saya selalu anggap (diri) sebagai rakyat, saya tak menganggap (diri) sebagai Raja. Protokol tu ada, tetapi saya tak boleh kaku sangat. Kerana itu, secara spontan saya akan buat apa yang boleh mendekatkan saya dengan rakyat.

“Yang mana boleh turun padang, boleh dekat dengan rakyat, bersalam dengan rakyat, bercakap dengan rakyat, saya akan buat. Sorry (maaf) la (bahagian) protokol, saya akan buat,” titah baginda.

Bersempena Hari Keputeraan Rasmi Yang di-Pertuan Agong Al-Sultan Abdullah Ri’ayatuddin Al-Mustafa Billah Shah hari ini, pasti ramai ingin tahu beberapa fakta menarik mengenai Baginda.

Baginda meminati genre R&B dan menggemari penyanyi terkenal Amerika Syarikat, Lionel Richie. Selain itu, antara penyanyi tempatan kegemarannya adalah Dahlan Zainuddin, Datuk Jamal Abdillah dan Ameng (Spring).

Al-Sultan Abdullah berkata sekiranya tidak bergelar seorang Raja, sejak muda lagi baginda ingin bergelar seorang tentera kerana tugas itu mendorong disiplin tinggi dalam diri serta uniformnya membuatkan diri Baginda berasa bangga.

Kelab bola sepak kegemaraan Baginda adalah Arsenal dan Al-Sultan Abdullah merupakan seorang yang aktif dalam bidang sukan bahkan telah aktif semenjak kecil lagi dalam sukan hoki dan bola sepak.

Al-Sultan Abdullah menggemari masakan ikan dan sotong termasuk masak taucu, gulai tempoyak patin, ayam masak kicap, ayam serta ikan bawal golek.

Rasanya yang ini pasti ramai yang tahu, Baginda menyukai makanan barat seperti burger dan Kentucky Fried Chicken (KFC).

Jangan terkejut, Baginda gemar menonton filem Hindustan dan mendedahkan sudah menonton Sangam sebanyak lima kali manakala Kuch Kuch Hota Hai sebanyak empat kali. Al-Sultan Abdullah juga gemar filem bertemakan peperangan termasuk terbitan tempatan iaitu Paskal.


Izzue Islam Ajar Elisya Sandha Berlakon Romantis Tanpa Sentuh

Sedang hangat drama Nasi Kerabu Untuk Cik Abe yang disiarkan di kaca televisyen, Elisya Sandha berkata drama tersebut memberi peluang kepadanya untuk menikmati makanan ruji masyarakat Kelantan kerana sebelum ini dia tidak pernah makan budu.

Adik kepada Fasha Sanda itu juga mengakui sebelum ini dia tidak pernah mencuba budu kerana tidak gemar akan baunya yang sangat kuat, bagaimana selepas mencubanya barulah dia mengetahui rasanya sangat sedap.

“Sebelum ini, saya tak pernah langsung makan budu. Nak cuba pun teragak-agak sebab aroma sangat kuat.

“Namun, saya cuba juga selepas lebih dua minggu berada di Kelantan ketika menjalani penggambaran drama ini. Apabila dimakan bersama ulaman, rasanya memang sedap. Rugi jika tidak cuba,” katanya kepada BH Online.

Menurut Elisya, hero drama tersebut iaitu Izzue Islam banyak membantunya lebih-lebih lagi untuk memahami dialek bahasa Kelantan serta mempelajari budaya masyarakat di Kelantan

“Jika ikutkan skrip yang diberi, dialognya dalam bahasa Melayu tetapi memandangkan drama ini berkisar masyarakat Kelantan, dialog kena ada bahasa mereka.

“Mujurlah gandingan saya dalam drama, Izzue Islam banyak membantu. Daripada tak faham langsung, sekarang ini bolehlah faham sikit-sikit jika ada yang bertutur dengan saya,” katanya.

Memegang watak sebagai isteri Izzue, Elisya berkata cabaran yang dilaluinya apabila melakonkan babak romantis tanpa perlu bersentuhan. Bagaimanapun, Izzue seorang yang berpengalaman dan banyak mengajarnya.

“Semua orang tahu Izzue meletakkan syarat tidak bersentuhan dengan pelakon wanita. Apabila diberitahu ada babak romantis bersama Izzue, saya sedikit bingung sebab tak tahu nak buat macam mana.

“Bagaimanapun, Izzue berpengalaman, dialah yang banyak mengajar saya bagaimana mahu mencipta momen romantis tanpa perlu bersentuhan seperti menggunakan bahasa tubuh dan ayat manis,” katanya.


Bapa Kilafairy Sebak Lihat Anak Sudah Bertudung Penuh

Membuat keputusan untuk berhijab penuh pada 11 Syawal lalu, rata-rata netizen memanjat rasa syukur dengan imej terbaru Kilafairy yang mahu membuka lembaran baru pada tahun 2020 serta membuang imejnya yang seksi sebelum ini.

Keputusan Kilafairy itu tentunya merupakan perkhabaran gembira buat ibu bapanya. Menerusi satu perkongsian di YouTube, Kilafairy berkongsikan reaksi bapanya apabila mendapat tahu dirinya sudah berhijab.

Pada awalnya bapanya mengusik apabila melihat anak gadisnya bertudung, tetapi kemudian tersenyum lebar serta meluahkan rasa syukur apabila Kilafairy memberitahu bahawa dia sudah berhijab sepenuhnya.

Kilafairy berkata dia melihat bapanya kelihatan sebak ketika mereka berpelukan sebaik sahaja memaklumkan mengenai penghijrahannya itu. Menerusi video itu, Kilfairy meluahkan rasa syukur kerana sempat menggembirakan ahli keluarganya dengan imej terbaharu itu.

Menerusi akaun Instagram miliknya, Kilafairy juga dilihat sudah pun memadam semua gambar yang memperlihatkan rambutnya.

Terdahulu, Kilafairy berkata keputusannya itu adalah kerana Allah dan bukan paksaan oleh sesiapa. Ujarnya, dia sudah lama menyimpan hasrat untuk berhijab tetapi mahu perlahan-lahan membuang imej seksi terlebih dahulu.


Ardell Aryana Alami Pendarahan Teruk, Lepas 3 Hari Baru Dapat Dakap Anak

Selamat melahirkan cahaya mata sulung pada Jumaat lalu, pelakon Ardell Aryana dilaporkan mengalami pendarahan teruk sehingga dia mengalami muntah-muntah tanpa henti sebaik sahaja bersalin.

Perkara itu dikongsikan menerusi Instagram milik anak mereka dipercayai ditulis oleh suaminya, Nadzmi Adhwa dimana dia memberitahu Ardel muntah kemudian pengsan. Malah, selepas tiga hari barulah Ardell dapat mendakap anak mereka.

BACA: Lebih 16 Jam Tahan Sakit, Ardell Aryana Selamat Bersalin Anak Sulung

Hari ke 3 baru dapat merasa dalam dakapan umie ?. Selepas je selamat melahirkan saya umie muntah terus pengsan sampai keesokkan harinya umi cuba bangun nurse mandi kan umie muntah lagi kemudian umie pengsan terus dalam tandas sebab umie turun banyak darah ? tapi umie tetap juga kuat. Alhamdulillah hariini umie saya da makin kuat tak pengsan lagi ???? dapat duduk dalam dakapan umie sekejap semalam dan pagi tadi . Get well soon umie ? Baby dan abie doakan ??

A post shared by @ babyadhwardell on Jun 6, 2020 at 10:15pm PDT

“Hari ke 3 baru dapat merasa dalam dakapan Umi (Ardell). Selepas je selamat melahirkan saya Umi muntah terus pengsan.

“Keesokkan harinya Umi cuba bangun nurse mandi kan Umi muntah lagi kemudian Umi pengsan terus dalam tandas sebab Umi turun banyak darah tapi Umi tetap juga kuat,” tulisnya.

Diruangan komen, rata-rata netizen meluahkan rasa syukur dan mendoakan agar Ardell segera sembuh serta dipermudahkan segala urusan.

Jumaat lalu, Nadzmi berkongsikan berita gembira apabila selamat menimang cahaya mata sulung selepas isterinya bertarung kesakitan selama lebih 16 jam. Bagaimanapun, sehingga kini jantina bayi itu masih tidak didedahkan lagi.


Mimpi Dicabut Nyawa, Nazim Othman Anggap Teguran Lembut Dari Allah

Berkongsi pengalaman menakutkan apabila mimpi dicabut nyawa beberapa kali, Nazim Othman mengakui perkara yang dilaluinya itu memberi kesan besar pada hidupnya serta menimbulkan kesedaran dan keinsafan buat dirinya.

Berkongsikan pengalamannya itu di Instagram, Nazim berkata kejadian yang berlaku beberapa bulan lalu itu membuatkan dia mengalami masalah untuk tidur pada waktu malam disebabkan perasaan takut menghantui hidupnya.

Ok, this is random, but I feel like sharing anyway. A few months ago, saya mimpi nyawa dicabut.. dah dicabut nyawa, lepas tu hidup semula selepas beberapa saat, lepas tu dicabut sekali lagi nyawa ini kemudian saya tersedar daripada tidur. Of course I was scared… rasa macam real.. and then I couldn’t sleep for a few nights following that particular night. Orang kata mimpi ni mungkin sekadar mainan tidur, but the way I see this one, it serves as a softest reminder from Him for me to reevaluate my choices and the way I’ve been living my life. Wallahualam. Semoga kita semua meninggal dalam husnul khatimah. Amin.

A post shared by  nazimothman (@nazimothman) on Jun 7, 2020 at 1:32am PDT

“Beberapa bulan lalu, saya mimpi nyawa dicabut. Dah dicabut nyawa, selepas itu hidup semula selepas beberapa saat. Selepas itu, dicabut sekali lagi nyawa ini dan kemudian, saya tersedar daripada tidur.

“Tentunya saya rasa takut pada waktu itu. Rasa seperti benar-benar berlaku. Dan kemudian, saya tak dapat tidur untuk beberapa malam berikutnya,” tulisnya.

Dalam pada itu, Nazim menganggap mimpi itu sebagai peringatan untuk dirinya menjadi insan lebih baik di muka bumi ini dan salah satu cara Allah memberi peringatan kepada hamba-Nya.

“Orang kata mimpi ni mungkin sekadar mainan tidur, tetapi cara saya melihatnya, ia berfungsi sebagai peringatan yang paling lembut dari-Nya untuk saya menilai semula pilihan saya dan cara saya menjalani kehidupan saya.


Hana Azraa Dedah PU Abu Sudah Rujuk Dengan Isteri Pertama

Meskipun bukan bergelar selebriti, namun nama usahawan Hana Azraa dikenali ramai dek kerana kontroversi rumah tangganya dengan Pencetus Ummah (PU) Abu Sufyan. Terdahulu, Hana mengesahkan sudah pun berpisah dengan PU Abu beberapa bulan lalu.

Bagaimanapun, terbaru Hana mendedahkan bekas suaminya itu sudah pun rujuk kembali dengan isteri pertamanya, Ain Afini. Malah, Hana berkata mereka berdua sudah pun rujuk semula selepas dua minggu dia dan PU Abu berkahwin.

BACA: Hana Azraa Kongsi Rahsia Jaga Hubungan Baik Dengan Dua Bekas Suami

Hana memuat naik pengakuan itu berikutan tindakan PU Abu berkongsikan ucapan hari lahir buat anaknya bersama Ain Afini dimana pendakwah itu turut menitipkan nama anaknya bersama Hana.

Jelas Hana, pendedahan itu juga bertujuan kerana enggan dikaitkan lagi dengan bekas suaminya kecuali demi anak lelaki mereka, Muhammad Uwais Al-Mateen.

Dalam perkongsian berkenaan, PU Abu menyatakan anak pertamanya itu akan disayangi oleh semua orang termasuk adik tirinya yang kini berusia empat bulan.

Happy belated birthday anak abi Muhammad Adam Aysar.Maaf sebab abi lambat wish sebab byk kerja sikit hari ni.Almaklumlah abi mu ni sekarang saudagar air @puas.hq .??? . . Abi doakan agar anak abi menjadi anak yg soleh,penyejuk mata dan penawar hati.Abi doakan agar Adam sentiasa kuat untuk menempuhi hidup yang mencabar ni.Abi nak Adam tahu yang no matter what happen takde orang boleh menjarakkan kasih sayang kita.Adam jgn risau sbb Adam ada Abi dan Mateen yang sentiasa menyayangi Adam.Love you so much.Be strong my son ?????????

A post shared by  Abu Sufyan Mokhtar (@_sufyanmokhtar) on Jun 7, 2020 at 5:15am PDT

Sedar perkongsiannya itu menimbulkan rasa kurang senang di kalangan netizen, PU Abu memuat naik kenyataan meminta orang ramai tidak membandingkan kedua-dua anaknya itu.

Malah, PU Abu turut bertanyakan apa yang dimahukan oleh netizen kerana jika dia tidak memuat naik perkongsian tentang anak ramai yang mengatakan dia tidak sayang anak, tetapi jika dia berkongsikan ramai yang mempertikaikan tindakannya.

Hana dan PU Abu mendirikan rumah tangga pada Mei tahun lalu dan dikurniakan seorang cahaya mata, Muhammad Uwais Al-Mateen. Namun, pada April lalu, Hana menegaskan bahawa dia dan PU Abu bukan lagi suami isteri.


“Bercuti Dalam Negara Selamatkan Banyak Pekerjaan Rakyat”

Gembira tidak terkira rakyat Malaysia apabila kerajaan mengumumkan yang kita semua boleh mula bergerak lebih bebas merentas negeri dan bercuti dalam negara bermula pada 10 Jun ini.

Kami yakin ramai antara anda sudah pun merancang untuk pulang ke kampung atau berkunjung ke destinasi percutian seluruh Malaysia menjelang hujung minggu ini — lagi pun raya ‘kan sebulan, kemeriahan itu masih boleh dirasa.

Selain melonggarkan kawalan pergerakan rakyat, kerajaan juga berbesar hati untuk melipatgandakan usaha pemulihan sektor pelancongan yang terjejas teruk disebabkan pandemik COVID-19 dengan memperuntukkan pembiayaan sebanyak RM1 bilion dalam Skim Pembiayaan Pelancongan PENJANA.

Ini termasuklah lanjutan sehingga 31 Disember untuk pelepasan cukai pendapatan individu sehingga RM1,000 yang diberikan ke atas perbelanjaan melancong dalam negara.

Pengecualian cukai pelancongan dan cukai perkhidmatan untuk penyedia penginapan sehingga Jun 2021 juga dilihat sebagai satu usaha baik untuk merangsang sektor pelancongan negara selain menyelamatkan ribuan pekerja dari diberhentikan.

Mengulas mengenai langkah kerajaan itu, Timbalan Presiden Malaysia Budget Hotel Association (MyBHA), Dr Sri Ganesh Michiel berkata sektor perhotelan menerima impak yang hebat dan merekodkan sifar pendapatan sepanjang Perintah Kawalan Pergerakan (PKP).

“Hampir 60 peratus ahli hotel kami menutup operasi kerana tiada hala tuju dan tidak dapat meramalkan masa depan sektor ini pada masa hadapan”

“Pengumuman kerajaan itu tepat pada masanya. Kami berterima kasih kepada kerajaan kerana memahami dan memberikan banyak bantuan kepada pengusaha dan pekerja kepada kami sektor yang pertama terjejas dan yang terakhir dapat dipulihkan,” katanya. (rtky/m)


“Bantu Ekonomi, Singgah Seberapa Banyak Gerai Tepi Jalan Yang Kita Mampu”

Kami tertarik dengan satu kenyataan pengguna Twitter hari ini yang menyarankan untuk orang ramai mula membantu ekonomi negara secepat mungkin lebih lebih lagi mereka yang sudah memulakan kembali perniagaan di luar premis rasmi atau tepi jalan.

Bantu ekonomi! Ikut jalan kampung apabila merentas negeri! Singgah di seberapa banyak gerai tepi jalan yang kamu mampu! Belilah itik/keli/ayam salai, budu, cencaluk, belacan, gula Melaka, gula kabung, buah-buahan, labu sayong, tikar anyam, atau apa-apa sahajalah yang didagangkan.

Memang peniaga tepi jalan memerlukan sokongan kita untuk meningkatkan pendapatan sekaligus memberikan lonjakan kepada ekonomi setempat dan negara amnya.

Selain dari singgah sendiri ke gerai-gerai atau kedai makan di seluruh negara, apa kata kita gunakan khidmat pekerja ekonomi gig yang tersedia untuk belikan apa sahaja yang anda inginkan dengan pantas.

Perkhidmatan seperti Foodpanda dan Grab pastinya memudahkan kerja anda untuk dapatkan makanan idaman selain menyokong usaha untuk memberikan lebih banyak pekerjaan kepada rakyat Malaysia terutamanya belia yang terkesan dengan wabak COVID-19.

Kerajaan sudah pun umumkan yang mereka akan membantu para pekerja ekonomi gig menerusi Skim Bencana Pekerjaan PERKESO berjumlah sehingga RM162 dan skim i-Saraan KWSP sehingga RM250 setahun.

Ramai sebenarnya peniaga gerai dan kedai makan di luar sana yang sudah menggunakan aplikasi e-dompet sebagai salah satu cara untuk membayar secara tanpa sentuhan selain menyahut seruan kerajaan untuk beralih kepada digital.

Dengan suntikan RM50 dari kerajaan yang akan dimasukkan ke e-dompet rakyat kelak, gunakan dana itu sebaiknya untuk menyokong peniaga setempat.

Inilah masa kita untuk jaga sesama kita — jika bukan rakyat Malaysia sendiri yang menyokong ekonomi setempat, siapa lagi bukan? (rtky/m)


"Boleh Mula Rentas Negeri, Melancong Dalam Negara"

Perdana Menteri Tan Sri Muhyiddin Yassin berkata hari ini kerajaan mengumumkan Perintah Kawalan Pergerakan Pemulihan (PKPP) bermula 10 Jun hingga 31 Ogos ini bagi menggantikan Perintah Kawalan Pergerakan Bersyarat (PKPB).

Selaras dengan pengumuman itu, lebih banyak kelonggaran diberikan kepada rakyat Malaysia termasuklah merentas negeri dan melancong dalam negara.

“Jadi bolehlah membawa keluarga untuk melancong di dalam negeri dengan mengamalkan kebiasaan baharu selepas hampir tiga bulan tidak ke mana-mana”

“Bagi yang berhasrat untuk melancong ke luar negara, tunggu dulu kerana sempadan negara masih ditutup,” katanya. (rtky/m)


Jep Sepahtu, Sari Yanti Selamat Timang Anak Kedua

Tahniah buat Sari Yanti dan juga Jep Sepahtu kerana selamat menimang cahaya mata kedua mereka, bayi lelaki semalam. Berita gembira itu dikongsikan oleh Jep sebentar tadi menerusi akaun Instagram miliknya.

Menerusi perkongsian itu, Jep memaklumkan isterinya sudah selamat melahirkan anak kedua mereka pada 6 Jun 2020. Jep turut meluahkan rasa syukur dan menzahirkan ucapan terima kasih buat isterinya kerana melahirkan cahaya mata mereka.

Jep turut memuat naik foto puteranya bagaimanapun tidak didedahkan wajahnya, malah namanya juga tidak diumumkan lagi. Di ruangan komen ramai membanjiri laman sosial pelawak itu dengan ucapan tahniah diatas kelahiran anak kedua mereka.

Tahniah sekali lagi kami ucapkan. Semoga kesihatan Sari Yanti dipermudahkan begitu juga dengan proses berpantang selepas ini. Tak sabar nak lihat wajah comel anak pasangan ini!


Tomok Pilih Nama Anak Ketiga Siti Khadijah

Sekian lama menanti kehadiran cahaya mata perempuan, Tomok dan isterinya, Ayu Abas selamat menimang cahaya mata ketiga mereka Khamis lalu. Menerusi satu video di Instagram, nama anak perempuan Tomok itu diumumkan oleh dua anak lelakinya.

Persis nama isteri Rasulullah, Tomok dan isteri memberi anak perempuan mereka dengan nama Siti Khadijah Binti Shah Indrawan.

A post shared by  Tomok (@tomokofficial) on Jun 6, 2020 at 12:48am PDT

Perkongsian Tomok itu mendapat pelbagai reaksi daripada netizen yang memuji nama yang dipilih untuk anak perempuan mereka. Malah, ramai yang mendoakan semoga anak perempuan Tomok membesar menjadi anak yang soleh seperti Srikandi Islam Siti Khadijah.

Dalam pada itu, ramai yang memuji kecomelan kedua-dua anak lelaki Tomok yang sangat  bijak dan petah bercakap.

Terdahulu, Tomok meluahkan rasa syukur kehadiran cahaya mata ketiga itu merupakan detik yang dinanti memandang dia dan isteri telah memiliki dua anak lelaki.

“Alhamdulillah impian mahukan anak perempuan ini lebih kepada isteri saya… Rezeki menyebelahinya.

“Sebelum ini, kami dikurniakan dua hero. Kali ini, isteri saya ada geng. Bolehlah pakai sedondon nanti,” katanya kepada BH Online.

Tomok mendirikan rumah tangga dengan Ayu pada 2 Julai 2011. Mereka dikurniakan dua anak lelaki iaitu Arrian yang berusia lapan tahun dan Andra, lima tahun.


Artis Nasyid Terjejas Akibat COVID-19 Dilantik Sebagai Bilal Rawatib

Tidak dinafikan ramai yang terjejas sepanjang Perintah Kawalan Pergerakan (PKP) akibat wabak COVID-19 kerana tidak boleh keluar bekerja seperti biasa untuk mencari pendapatan, termasuklah penggiat seni tanah air.

Malah, ramai penggiat nasyid tanah air juga turut hilang mata pencarian kerana bergantung sepenuh masa pada bidang hiburan. Pelbagai isu-isu kebajikan artis nasyid dikongsikan untuk perhatian pihak kerajaan.

Justeru itu, Menteri Hal Ehwal Agama, Datuk Seri Dr Zulkifli Mohamad Al-Bakri berkata, satu jawatankuasa teknikal akan ditubuhkan bagi merangka pelan pembangunan semula industri nasyid dalam usaha memperkasa industri berkenaan.

Difahamkan, ia melibatkan stesen TV Al-Hijrah, Institut Kefahaman Islam Malaysia, Nasyeed.Com dan NGO Creative Dakwah Club.

Menurut Dr. Zulkifli, artis nasyid yang hilang punca pendapatan juga akan dilantik sebagai bilal rawatib bagi masjid dan surau di Wilayah Persekutuan.

“Anugerah Allah SWT kepada mereka wajar dimanfaatkan sebaiknya. 3 minggu lagi saya akan meneliti kertas cadangan daripada mereka berhubung hal ini.

“Saya mahu anugerah berprestij seperti Anugerah Nasyid kembali diadakan. Kita akan memperkasakan nasyid menerusi industri muzik digital yang kian pesat kini.

“Saya tidak ada apa-apa kepentingan. Saya cuma nampak potensi yang amat besar pada mereka bagi turut sama menyumbang kepada dakwah. Selagi saya masih berkhidmat, saya akan usahakan sehabis baik untuk industri nasyid tanahair,” katanya.


Buang Imej Seksi, Kilafairy Kini Sudah Berhijab

Sinonim dengan imej seksi, baru-baru ini foto yang dimuat naik oleh Kilafairy menjadi perhatian ramai apabila pelakon dan penyanyi itu tampil berhijab. Malah ramai peminat yang tertanya-tanya adakah Kilafairy sudah bertudung.

Bagaimanapun, segala teka-teki mengenai imejnya itu terjawab apabila Kilafairy akhirnya tekad untuk berhijrah dan bertudung sempena keberkatan bulan Syawal, sejak kelmarin.

Mahu berubah menjadi lebih baik dan berkat doa ibu bapanya, Kilafairy berkata keputusannya itu tiada paksaan daripada sesiapa dan berharap agar kekal istiqamah untuk terus berhijab.

“Saya percaya niat yang baik akan dipermudahkan. Hati saya terbuka mahu mengenakan hijab. Saya membulatkan tekad tanpa tekanan mahupun paksaan sesiapa.

“Semoga penghijrahan ini mendapat keberkatan. Apa yang lebih diharapkan saya kekal istiqamah,” katanya kepada BH Online.

Februari lalu, Kila pernah mengatakan dia mahu perlahan-lahan membuang imej seksi yang cukup sinonim dengannya. Malah, Kila juga sudah mula berpakaian sopan sejak awal tahun ini.

“Perubahan ini seiring dengan peningkatan usia dan kematangan diri. Saya percaya dalam hidup kita tidak boleh terus berada di takuk lama, perlu ada penghijrahan.

“Saya berhasrat mahu menjadi insan lebih baik daripada sebelumnya. Sudah enam bulan saya menjaga penampilan diri, nyata saya selesa,” katanya.


13 Tahun Berkahwin, Aliff Syukri Akui Bukan Mudah Kekal Bahagia

Mengakui membina alam rumah tangga itu mudah, bagaimanapun usahawan kosmetik Datuk Seri Aliff Syukri berkata untuk menjadikan perkahwinan itu kekal lama dan bahagia tidaklah semudah seperti yang disangka.

Sudah 13 tahun melayari bahtera rumah tangga bersama Datin Seri Nur Shahida, Aliff berkata dia kini lebih matang dalam mengharungi kehidupan sebagai seorang suami. Malah, setiap tahun mereka belajar untuk memperbaiki kelemahan diri.

“Berkahwin itu amat mudah. Tetapi untuk menjadikan perkhawinan bahagia ini kekal lama dan sempurna serta menjadikan untuk saling melengkapi itu bukan sesuatu perkara yang mudah.

“Perkhawinan kami banyak asam garam yang ditempuhi. Setiap tahun adalah tahun pembelajaran kami untuk membetulkan kelemahan masing-masing. .

“Syukur Alhamdulillah, 13 tahun itu mematangkan saya untuk menjadi seorang suami yang terbaik. Abah yang terbaik dan usahawan yang terbaik. Adat berniaga ada jatuh dan bangun,” katanya.

Meskipun pelbagai dugaan ditempuhi sepanjang berumah tangga, bagaimanapun Aliff berkata kebahagiaan paling utama dalam kehidupan adalah apabila dapat bersama keluarga disisi.

“Tetapi benda yang paling penting sekali adalah kebahagain yang hakiki iaitu bersama dengan family dan ibu bapa kita,” katanya.

Pada Mac lalu, rumah tangga pasangan ini menjadi bualan ramai apabila dikatakan sedang bergolak. Bagaimanapun, setelah empat bulan berjauhan dengan isteri dan anak-anak, Aliff mula menyedari kekurangan diri dan kembali semula bersama keluarga.


Balkiysh Tak Cari Lelaki Kaya, Pentingkan Kebahagiaan Anak-Anak

Hampir tiga tahun bergelar ibu tunggal, pelakon Balkiysh Semundur Khan yang terkenal dengan watak dalam telemovie Mak Cun mengakui tidak mencari lelaki yang kaya dan banyak harta untuk menjadi suaminya.

Menurut Balkiysh, dia tidak mahu menumpang kesenangan orang lain kerana semua itu boleh diusahakan sendiri. Apa yang paling penting adalah bakal suaminya itu dapat memberi kasih sayang dan ikhlas ikhlas kepadanya dan anak-anaknya.

“Walaupun saya seorang ibu tunggal, ada rupa, ada nama tapi saya tak ada rasa nak cari lelaki yang senang. Cukuplah orang tu boleh bagi kebahagiaan pada saya dan anak-anak.

“Siapa tak nak hidup senang. Memang hidup kami tak sesenang orang lain tapi bagi kami duit tu kita boleh usaha cari,” tulisnya.

Balkiysh mengaku ada rakannya suruh memilih suami di kalangan lelaki yang senang agar kehidupannya lebih terjamin, namun dia lebih senang untuk hidup bersederhana dan usaha sendiri untuk berjaya.

“Memang ada juga kenalan rapat yang suruh saya pilih sahaja lelaki yang senang supaya kehidupan saya lebih terjamin. Tapi saya sedar asal-usul saya dan saya tak nak menumpang kesenangan orang lain.

“Biarlah saya hidup sederhana dan berusaha sendiri untuk berjaya. Pada yang janji bulan, bintang dan mencuba tu saya mintak maaf ya,” katanya.

Balkisyh mendirikan rumah tangga dengan bekas suami pada tahun 2006 dan bercerai pada September 2017. Hasil perkahwinan, mereka dikurniakan dua anak iaitu Nur Qalesya, 9, dan Muhamad Nor Qaisyh Khan, 4.